text:
Birashoboka ko ushobora kuba ufite umukobwa wikundiye gusa ugatinya kurivuga rimwe na rimwe ukeka ko bitakunda. Niba ari ko byakugendekeye, ukwiye kumenya ibintu bimwe na bimwe byagufasha gatera intambwe ukagira icyo uvuga kandi bikagenda neza.
Dore urasabwa kugendera kuri ibi bintu bikurikira.
Tangira wiyumvemo ikizere ko wabishobora kandi ko azakwemera
Burya kimwe mu bitera abasore kwitinya ngo babashe kugira icyo babwira abo bihebeye ni ukutigirira icyizere. Iyo uramutse utinyutse cyane ko ntan’icyo aba ari bugutware ibintu bigenda neza cyane.
Wikwihutira kumubwira ko yagutwaye roho
Abantu benshi bihutira kubwira abakobwa ko babakunze yemwe hari n’ ababikora bahuriye mu modoka cyangwa mu birori runaka. Ibi wibuke ko hari abandi benshi baba babimubwiye. Wowe rero gerageza ukoreshe ibikorwa abone ko umukunda nyakuri ubone kumwerurira ko ikibyihishe inyuma ari urwo wamukunze.
Gerageza kumwegera umuganirize mu bwitonzi bwinshi cyane umugaragarize urugwiro, umwereke ko uri mutima ucyeye maze na we abashe kukwisanzuraho.
Ubanze umenye niba nta yindi nshuti afite kuko aramutse ayifite yakumvira ubusa.
Itondere ibiganiro mugirana
Mugihe muganira irinde kumubaza ibibazo byinshi cyane ku bijyanye n’ urukundo.
Igihe muri kuganira ukwiye kugerageza kumwereka ko uri umusore w’ ibitekerezo cyane cyane muganira ku cyabateza imbere, umwereke imwe mu mishinga yawe kugirango unamugishe inama muri bimwe na bimwe kabone n’ ubwo wabikorera umuhango, bizatuma abona ko umwubaha kandi umubonamo umujyanama mwiza.
Mwiyereke uko uri
Hari abasore benshi bumva kwiyemera k’umukobwa ari cyo kimwereka ko ari ab’igiciro nyamara ibi byatuma uhita uhata ibaba bikakuviramo no kumutakaza bitewe nuko wamwitwayeho
Irinde kuba indyarya no kwica gahunda mwahanye
Kimwe mu kizamini cya mbere gitsinda abasore imbere y’ inkumi ni ukutagira gahunda. Niba mufitanye gahunda runaka nko kujyana gusenga n’ ibindi irinde kwica gahunda kuko bizamufasha kumenya ko utari wa musore uhuzagurika bityo ni uvuga yego azayumva kandi nuvuga ngo hoya azabyumva.
Ibi kandi bizagufasha igihe uzaba ugeze aho kumubwira ko wamukunze kuko azaba akuziho kudahuzagurika.
Ubaye ukurikije izi nama tukugiriye wabikora neza uko bikwiye ntakabuza. Ni byiza ko twihugura tukamenya aho intege zacu nkeya ziri.


c: text/html

text:
Urwenya-"Zana hano se ninywere ko ari amaraso ya Yesu ni aya so cyangwa ni aya nyoko"
"Zana hano se ninywere ko ari amaraso ya Yesu ni aya so cyangwa ni aya nyoko"
Umunyedini umwe yasomye ku kayoga kandi bibujijwe mu itorero ryabo maze bamufungira ifunguro ryera. Noneho ku munsi w'ifunguro nawe ariyemeza ajyayo maze ajya ku murongo hamwe n'abandi, ni uko bagiye kumugeraho umudiyakoni aba amwegeje ku ruhande amubwira ati "wowe ntabwo wejejwe" ; umurokore yararakaye bya hatari maze ahita abashikuza ifunguro n'umujinya mwinshi ababwira nabi ati "Zana hano se ninywere ko ari amaraso ya Yesu ni aya so cyangwa ni aya nyoko" Sye!!
Shyiraho Igitekerezo!
Subscribe to: Post Comments (Atom)

robotstxt: allowed

filter: keep


text:
Dukwiye guta umwambaro wa kera tukambara kwizera
Mariko 10:46-52” ….Aherako arataka cyane ati : Yesu mwene Dawidi mbabarira….abantu benshi baramucyaha ngo ahore….Yesu arahagarara arababwira ati nimumuhamagare…..Nayo ita umwenda wayo, irabaduka yegera Yesu. Yesu arayibaza ati: urashaka ko nkugirira nte?...”
Barutimayo yari umwana wa Timayo ,akaba yari impumyi yirirwaga isaba,ariko nubwo yari impumyi mu mutima hari hahumutse kuko yari afite kwizera yemera guca bugufi atangira kumenya Yesu agerageza kumwegera ataka ati : mbabarira!!! Akimara kuvuga gutyo abantu benshi baramucyashye baramucecekesha ariko we akomeza gutaka cyane kuko yari afite kwizera. Bene data ndagira ngo mbabwire ngo mukorere Imana mutagize ikindi kintu mukurikiye,mufungurire Imitima yanyu Uwiteka murebe ibitangaza Uwiteka ari bubakorere.
Ndagira ngo nkubwire ko kwizera kwa mugenzi wawe ntacyo kumaze ahubwo kwizera kwawe niko kuzagira icyo kukumarira kuko Yesu yumvise gutaka kwa Barutimayo arahagarara ategeka ko bamumuzanira. Natwe Imana iradusaba kuyisanga kuko ijambo ry’Imana riratubwira ngo muze munsange ndabaruhura.
Ikibazo nuko mu nzu y’Imana abantu batari bake bahumye. Ariko ndagira ngo mbabwire ngo igihe kirageze ngo abantu bahumuke. Kuko abantu b’Imana ari bo bamenye ukuri. Mwene Data, Yesu arimo kunyura aho bugufi bwawe tera intambwe nkiyo Barutimayo yateye Imana iguhumure.Amen
Impamvu Barutimayo yemeye guta umwenda we, kera mu muco w’Abayuda impumyi zagiraga ibiziranga uwo wari umwenda werekanaga ko uwo muntu ari impumyi. Mbese wambaye uwuhe mwambaro? Aho si ukugaragazaho ubuhumyi? Ndagira ngo ujugunye ibyo birimo kukuranga bitagira umumaro hanyuma Imana iguhe guhumuka ufite kwizera.
Impamvu ubona ibisubizo bitinze, impamvu kwizera kwawe kudashyitse nuko utarata ibyo birimo kukuranga. Ariko ijambo riratubwiye ngo urashaka ko Yesu akugirira gute?muri make arimo kubaza icyo Yesu yakumarira nkuko Barutimayo yasabye guhumuka nawe saba guhumuka ufite kwizera gukomeye urahumuka mu izina rya Yesu.
Yesu aramubwira ngo kwizera kwawe kuragukijije ahita ahumuka hanyuma aramukurikira natwe twemere aduhumure tumukurikire,kuko hariho bamwe yahumuye, ariko nyuma basubira inyuma basubira muri wa mwenda bari barajugunye. Imana idufashe kandi itugirire neza kuko hagomba kubaho guhembuka mu murimo w’Imana hakabaho urukundo rudafite uburyarya. Imana ibahe umugisha.
Mwene so NTEZIYAREMYE Athanase


text:
Diane
Ni iki nakorera umuhungu cg se umugabo igihe arimo kunswera?
IGISUBIZO
1.Bangambiki:
DIANE igihe umugabo arimo kuguswera nawe jya umuswera uryoherwe ubimwereke, WIRIZE,UNIHE,UMUNYONGERE,UMUKARESE! n'ibindi ukeka ko byamushimisha. Urukundo ni ukubwizanya ukuri no kudahishanya:ushobora kumubaza icyo yifuza ko umukorera
2.juma
diane ugomba guparticipa ,kd ukamwereka ko bigushimishije ,ntumureke ngo akore akazi wenyine,bigomba kuba 50/50
INKURU BISA
1.Dore Uko Batanga Igituba!
2.Haza Umugore Wawe Uyu Munsi!
3.Uburyo Bunyuranye bwo Guswera
4.Guswera ni iki?
5.Dore Uko Banyaza!


text:
Ikamba ritangirika
1Abakor 9:25
Umuntu wese urushanwa yirinda muri byose. Abandi bagenzereza batyo kugira ngo bahabwe ikamba ryangirika, naho twebwe tugenzereza dutyo kugira ngo duhabwe iritangirika.
Ikinyejana cyacu cyateje imbere imikino mu buryo buhebuje. Ubwinshi bw’imikino, ubwinshi bw’abayitabira, isoko rigura abakinnyi, ibihembo bihabwa abakinnyi, etc.
Abantu bakina imikino bose baba bahatanira ibikombe. Ibi ntabwo bihereye none kuko byabayeho no mu gihe cya kera mu gihe Pawulo yandikiraga abakorinto.
Amakipe cyangawa abakinnyi twakomeye amashyi cyane mu cyiciro no mu gihe runaka cy’amarushanwa ntibyatinze ko bava ku rutonde rw’abakunzwe, ku rutonde rw’ibyamamare.
Dore ingero: Amazina nka Pele, Tigana, Maradona, Roger Mila, Fofana, Ronaldo, Gatete Jimmy, etc. Yaribagiranye burundu. Ibikombe bahawe ubu nta gaciro bigihabwa, nta muntu ubyibuka. Aho bibitse byatonze ingese. Impamvu n’uko ibikombe n’amakamba (medails/ crowns) bahabwa bigira igihe cyabyo. Ntibihoraho, ntibiramba. Ni amakamba yangirika. Ntabwo ahoraho. Arasaza, ava kuri pause. Aragajuka ndetse arabora. Yesu ati ntimukibikire ubutunzi mu Isi aho inyenzi n’ingese ziburya (Matayo 6:19).
Umurage abizera bafite, amakamba bakorera ntabwo asaza, ntabwo yangirika. Ibi nibyo Petero yise "umurage utabasha kubora cyangwa kwandura cyangwa kugajuka" twabikiwe mu ijuru (1Petero 1:3:4). Uwo niwo murage mpa agaciro, nicyo gikombe mparanira, niryo kampa nkorera, ikamba ritangirika.
Nshuti bavandimwe rero, ndabashishikariza gukorera amakamba atangirika. Mukure amaso ku byangirika!
Dr. Fidele Masengo, Umushumba Mukuru wa Foursquare Gospel Church


text:
CEP KIST-KHI yasoje igiterane cy’icyumweru
Igiterane cyari kimaze icyumweru muri CEP KIST-KHI cyari gifite intego igira iti “Nibutse iminsi ya kera, nibwira ibyo wakoze byose, ntekereza umurimo w’ intoki zawe nkuramburira amaboko” Zaburi 143:5.
Abashyitsi bari muri iki giterane ni Pasteur Desire Habyarimana, Umuririmbyi Alexis Dusabe, Chorale Siloam ya ADEPR Kumukenke hamwe n’abarangije muri KIST bari mu buzima busanzwe.
Nyuma yo kumva indirimbo zanogeye amatwi zaririmbwe na Sloam n’umuhanzi Alexis Dusabe, hakurikiyeho ijambo ry’ Imana ryigishijwe na Pastor Desire aho yagarutse ku ntego y’ igiterane ivuga ku kwibuka imirimo y’ Imana (Zaburi 143:5). Yakomeje avuga ko Dawidi yagize iminsi mibi, ariko azira umuhamagaro we kuko Sawuli yari yibwiye ko azaba Umwami akamusimbura ku ntebe ibyo bituma amuhiga cyane. Yagize ati “Iyo ukijijwe uhinduka icyaremwe gishya. Icyo gihe Satani atangira kukurwanya kugira ngo akubuze kwinjira mu masezerano, ariko Imana ikagenda igucira akanzu.”
Yakomeje agira ati “Dukwiriye kwibuka ibyo Imana yakoze mu buzima bwacu, intambara Imana yaturwaniye naho itugejeje bikadutera kuyishimira ibyo na none bigatuma tudaheranwa n’ imibabaro itandukanye. Kandi gushima Imana kwacu nta bwo gukwiye kuba mu magambo ahubwo dukwiye no gukora ibikorwa bigaragaza ko twabanye n’ Imana koko dufasha abatishoboye.”
Nyuma y’ inyigisho abatari bake bakiriye Kristo nk’ Umwami n’ Umukiza, abari baracitse intege bagaruka mu nzira y’ Imana. Aha twabibutsa na none ko muri iki cyumweru abanyamuryango ba CEP KIST-KHI bakoze imirimo itandukanye ijyanye no kwita ku bababaye kuruta abandi, harimo abarwayi bari mu bitaro bya CHUK kwishurira abanyeshuri batishoboye amakarita yo gufatiraho amafunguro.
Mu gusoza, Korali yakomeje ihimbaza Imana aho wabonaga abanyeshuri batifuza kuva mu kibuga ahakorewe igiterane.
Chorale Siloam
Alexis Dusabe aririmba
Abitabiriye igiterane
Pst Desire yigisha ijambo ry’ Imana
Abakiriye Yesu bemera gusengerwa


text:
mer.
05
mars
2014
Kuri icyi cyumweru tariki ya 2 Werurwe 2014 Diyosezi gatolika ya Byumba yizihije umunsi w`iyogezabutumwa ry`abana. Uyu munsi ku rwego mpuzamahanga wizihijwe kuwa 16 Gashyantare 2014. Insanganyamatsiko y`uyu munsi w`iyogezabutumwa ry`abana uragira iti: “Bana ubuzima bwanyu niburangwe n`isengesho”. Ingingo z`ingenzi ziganje muri ubu butumwa ni izi:
1. Isengesho mu muryango mutagatifu w`i Nazaleti: Umuryango w`i Nazaleti ni intangarugero mu gukunda isengesho. Uyu muryango watoje Yezu isengesho ( Lk 2,22-24.41-52)
2. Ibibangamira isengesho ry`abana muri iki gihe: Aha twavuga gutwarwa n`imikino, ibiyobyabwenge, amafilime mabi, imyambarire mibi,imvugo nyandagazi, kwiyandarika, imikoreshereze mibi y`amatelefoni,…
3. Uko abana bafashwa gusenga: Papa asaba ababyeyi n`abarezi mu mashuri kuba hafi abana no kunganira kiliziya muri uwo murimo wo gukunda isengesho
4. Bana nimusenge iteka Imana ibakunda: Buri mwana ahamagarirwa kwihambira ku isengesho kuko ariryo ryonyine rimuhuza na se wo mu ijuru kandi ibyo bikagaragarira na none mu rukundo bagomba kugirana hagati yabo ndetse no kugirira abandi bose.
Uyu munsi wabimburiwe n`ikiganiro cyatanzwe na Padri Dominique Savio MUNDERE ushinzwe iyogezabutumwa ry`abana muri diyosezi ya Byumba aho yasobanuriye abana n`abandi bakuze bari aho icyo “Enfance missionnaire “ ari cyo, inshingano zayo ndetse n`icyo igamije muri Kiliziya. By`umwihariko yasobanuye umurongo mugari iri yogezabutumwa ry`abana muri Diyosezi ya Byumba ryimirije imbere muri iki gihe. Yerekanye uburyo abana bafasha abandi bana baba abiga n`abatiga. Zimwe muri izo gahunda twavuga:
1. 4 T childhood missionary program of Byumba diocese igizwe n`izi ngingo enye: Turuhukane na Kristu, Tuvukane na Kristu, Twigane na Kristu na Tuzukane na Kristu
2. 4 K process of evangelization ; Ni inzira ivanjili inyuramo kugira ngo igirire umwana akamaro ndetse atishyikirize n`abandi bana. Igizwe n`izi ngingo enye: Kumva Ijambo ry`Imana uriteze amatwi neza ukumva icyo Yezu akubwira nk`umwana, Kurigira iryawe mu buzima bwawe bwako kanya no mu gihe kizaza, Kureba icyo ryamarira abandi bana no Kumenya no gufata ingamba uburyo umwana agiye kurishyikiriza abandi bana hirya no hino (Ubutumwa)
3. Ishuri rya Yezu ndetse by`umwihariko ishuri ry`icyumweru:
Nyuma y`iki kiganiro hakurikiyeho imikino n`imyidagaduro yari yiganjemo: imbyino , imivugo,… Ibi birangiye haje igitambo cya Misa cyari kiyobowe na nyiricyubahiro musenyeri Seriviliyani NZAKAMWITA; umushumba wa Diyosezi gatolika ya Byumba , akikijwe n`umunyamabanga wa diyosezi ndetse na padri ushinzwe iyogezabutumwa ry`abana tutibagiwe n`abasaseridoti bayoboye ubu paruwasi ya Rwamiko n`imbaga y`abandi bakristu.
Mu nyigisho ye Musenyeri yongeye gushimangira Ivanjili y`umunsi uburyo abakristu nyabo bagomba guhitamo ikibafitiye akamaro; yerekana ukuntu gukurikira bintu(isi) n`Imana ari ibintu bibiri bidasenyera umugozi umwe. Yashoje asaba abana gukomera kuri Kristu ubakunda, bagakomeza kwitangira ubutumwa bwe nkuko ubutumwa nyirubutungane Papa Fransisko yageneye umunsi mpuzamahanga w`iyogezabutumwa ry`abana bubivuga.
Mu gitambo cya Misa abana bashimiye Imana batanga amaturo atandukanye yo kuzafasha abandi bana bababaye. Nyuma ya Misa abana bariyakiriye bari kumwe n`ubashinzwe muri Paruwasi Rwamiko ndetse na Omoniye wabo ku rwego rwa diyosezi. Nyuma yo gusangira, abana bakiriye umugisha maze abari baturutse mu yandi maparuwasi burira imodoka bajya mu butumwa iwabo!Mu gusoza turashimira tubikuye ku mutima WORLD VISION yaduteye inkunga kugira ngo uyu munsi ugende neza!
Padri Dominique savio MUNDERE
Ushinzwe iyogezabutumwa ry`abana muri diyosezi ya Byumba


text:
Bujara yarangije ayisumbuye kuri GS Gahima ho mu Murenge wa Kibungo mu Karere ka Ngoma mu mwaka w’amashuri wa 2015 abona amanota 37/70 mu ishami ry’indimi.
Avuga ko kuba abonye buruse yo kwiga kaminuza kandi akuze ageze mu myaka y’ikiruhuko cy’izabukuru bitamuca intege zo gukomeza kwiga kuko icyo ashaka ari ubumenyi bwamufasha.
Yagize ati “Nize banca intege ngo ndakuze none ndayarangije, rero ntabwo nabura gukomeza kuko nubwo ntabona akazi muri Leta ubumenyi nzakura muri kaminuza buzambeshaho bumfashe kuba nakwagura ibyo nkora (Ubudozi) no kwihangira umurimo. Iyo ufite ubumenyi n’ibindi biraza.”
Icyemezo Rujara yafashe cyo kwiga akuze cyagize ingaruka kuri benshi kuko byafashije abana biga ku kigo yigagaho gukunda ishuri, bamufatiraho urugero.
Kugeza ubu, mu Mujyi wa Kibungo harabarurwa abagabo batatu barimo n’abacuruzi bafite amaduka akomeye bafashe icyemezo cyo gusubira mu ishuri bakuze ngo bashake ubumenyi.
Uwitwa Bangumuvunyi Godfroid, ku myaka 38, avuga ko abonye umurava Rujara yari afite wo kwiga na we yafashe umwanzuro wo kwambara iniforume ajya gusubukura amashuri yari yahagaritse mu 1991.
Agira ati “Nabonye uyu mugabo Rujara yiga ashaje kandi afite umurava mwinshi, nanjye bimpa umurava wo kwiga. Ntibyari byoroshye kuko nakoraga ubucuruzi,ndabuta mbusigira umugore njya kwiga ku Gisenyi. Numvise kugira amafaranga n’ubumenyi byamafasha kurushaho gukora neza.”
Bangumuvunyi yari yarahagarikiye amashuri ye mu mwaka wa 2 w’ayisumbuye, asubirayo mu 2012 none uyu mwaka azakora ibizamini bisoza amashuri yisumbuye.
Rujara avuga ko kwiga ayisumbuye byamufashije kwiteza imbere mu bijyanye n’akazi akora k’ubudozi (afite atelier de couture), binamufasha guhuriza bagenzi be b’abadozi muri koperative ifite intumbero yo kugira ubumenyi bwo kudoda imyenda nk’iva mu Burayi n’ahandi.
Yatangiye kwiga muri 2012 abifatanya no gutunga urugo rwe rw’abana umunani n’umugore, agakora buri munsi urugendo rwa kilometero 10 n’amaguru ajya kwiga.
Rujara Pierre ashima cyane Perezida Paul Kagame wahaye amahirwe abantu bose yo kwiga binyuze muri politiki y’uburezi kuri bose, politike ashimangira ko yabaye igisubizo ku nzozi ze.


text:
Sep 12, 2015 Pastor Rugamba Ernest Impuguro 0
Abasenga basengere ingo zigenda zisenyuka biturutse ku mudayimoni w’inda nini wateye mu bashakanye aho abagabo bajya mu maresitora maze si ukurya ka mushikaki bagaca agati kandi rwose mu rugo babuze n’ay’umunyu!
Pasitori Rugamba Erneste uyobora Umuryango Masenge Counselling unatanga ikiganiro igitondo cy’umuryango gihita kuri Radiyo Umucyo mu masaha ya saa kumi nimwe n’igice, yamaze kubona uyu mudayimoni witwa Kimiraguzi ukomeje kwibasira ingo cyane cyane abagabo maze atanga inama z’iburyo yakwirindwa.
Pasitori Rugamba Erneste yadutangarije ko mu bucukumbuzi yakoze muri bimwe biri gusenya ingo asanga harimo inda nini y’ubusambo iterwa no kutamenya ishingano z’urugo, atubwira umugwagasi w’umudayimoni w’inda nini witwa Kimiraguzi wahishuwe atubwira n’ibimuranga.
Dore ikizakumenyesha umuntu wahanzweho n’umudayimoni kimiraguzi:
1.Kurya inyama nyinshi
Iyo ubajije aba kera bakubwira ko inda nini yahozeho, aho abagabo bakunze kwikubira ibyo kurya babwiraga abagore ko kizira kurya inyama z’amasake y’inkoko ndetse n’iz’ihene, kandi ko umugore waziriye yabika cyangwa se akamera ubwanwa. Ibi byatumaga umugabo mu rugo azirya wenyine kugeza aho yaguraga inyama akazambika umogozi kugira umugore ataza kuziryaho. Uyu munsi kuko abagore batahuye iki kinyoma cy’abagabo, byatumye umudayimoni kimiraguzi abayobora mu mu tubari bakazirya bihishe maze bagataha ibifu babyujuje.
2.Igisafuriya
Mu kiganiro igitondo cy’umuryango abahamagaye batanga ibitekerezo bavuze ko abagabo basigaye bikora ari nka 4 bagateranya amafaranga bakayaha umwana w’umusore akajya guhaha inkoko akayitekana n’ibitoke ndetse n’ubunyobwa maze ba bagabo bakaza kuza nk’abamusuye bakarya bigatinda maze bagataha bujuje ibifu bagera mu rugo ntibikoze ibyo baba batekewe n’abagore maze intego ya Kimiraguzi ikba igezweho.
3.Akawunga
Icyi ni ikintu cyatangaje umubyeyi umwe wari uvuye ibwotamasimbi watunguwe no gusanga abagabo biyubashye biteretse umutsima w’ibigori mu kabari, bawurenzaho n’agacupa maze aravuga ati “Hano birakomeye kuba abagabo bajya kurya umutsima w’ibigori, ese iwabo mu ngo ntibarya?” Umwe mu bagabo bari aho yamusubije ko ibyo mukabari ari byo biryoha!
4.Umururumba
Kera umwana iyo yagaburirwaga na mama we yategerezaga ko papa we aza akamusigariza, none uyu munsi hari abagabo bata ingo kubera umururumba ngo ntahaga abana barabancura, bigatuma bajya gukoresha amakomande ku ruhande bagata urugo bakajya babjyayo buri munsi gutekesha ibyabo ku ruhande. Uyu mudayimoni Kimiraguzi amaze gufatira abagabo batari bake kuri iyi ngingo.
5.Kugera
“Burya ngo Umugabo utarya ntamenya ku bahaha” iyi mvugo nayo yabayeho igaragaza ko iyo umugabo adakunda ibiryo atita kujya ahahira urugo rwe. Umwe mubabyeyi bakuze yabwiye isange.com ko umugabo yamutaye biturutse ko yamugereraga ibyo kurya akaza kumusaba guta abana bakajya kwibanira kugira ngo akunde ahage. Hari abagabo babaswe n’uyu mudayimoni bakagera amafunguro bigasenya ingo.
By RUGAMBA Erneste
happy wheels
Jan 05, 2017 0Share this on WhatsAppAbakora umwuga w’uburaya mu Karere ka Rubavu bavuga ko basanga bidakwiye ko baguma muri uwo mwuga, ariko ko bisanga bakiye abagabo kubera kubura igishoro. Rubavu, ni akarere...
Dec 29, 2016 7
Dec 27, 2016 29
Jan 14, 2017 1Share this on WhatsAppNyakubahwa mutahira w’Intore, mbanje kugusuhuza! Ubumwe, Amahoro n’ubworoherene ni biganze muri twe, Ingengabitekerezo ya Jenoside tuyirandurane n’imizi yayo yose,...
Jan 10, 2017 0
Jan 01, 2017 0


text:
Nubwo we yabikoze abona ari ibisanzwe, ubwo yafotorwaga, ifoto ye igakwirakwira ku mbuga nkoranyambaga, abantu batandukanye bishimiye icyo gikorwa bavuga ko ari icya kimuntu.
Jean Claude Gaga, wafotoye iyo foto, avuga ko yari atwaye imodoka ari kumwe n’umuryango agiye kubona abona umupolisi amuhagaritse ku matara yo ku muhanda ayobora ibinyabiziga (traffic lights), atangira kwibaza ibibaye.
Agira ati “Ufite ubumuga yageragezaga kwambuka umuhanda mu kagare ke ubwo abapolisi babiri bari mu kazi. Umwe muri bo aramusanganira aramwambutsa.”
Gaga avuga ko we n’umuryango we bakomeje kwitegereza “Uko umupolosi amusunika mu igare rye kugeza amugejeje aho we ubwo yashobora kwitwara agakomeza urugendo.”
Mu gihe uwo mupolisi ashobora kuba atazi n’ibyabaye, Gaga akomeza avuga ko, ubwo byabaga kwihangana byamunaniye agafata ifoto y’icyo gikorwa.
Akimara gufotora iyo foto yahise ayishyira kuri Twitter yandikaho interuro ngufi igira “I will leave this one here. I say kudos #Respect,” ugenekereje mu Kinyarwanda bishatse kuvuga ngo “Nta kindi narenzaho! Ndugushimiye cyane kandi ndakubashye!”
Abakoresha imbuga nkoranyambaga bahise bishimira iyo foto batangira kuyikwirakwiza ahantu hatandukanye ndetse bamwe ntibahwema kuvuga ko uwo mupolisi akwiye igihembo.
Polisi y’u Rwanda isanzwe ihabwa amanota meza kubera ibikorwa byayo by’indashyikirwa no kurangwa n’ubupfura.
Muri Gashyantare 2012, umupolisi witwa Jerome Bisetsa yatoraguye ibimbi bitatu by’amadolari y’Amerika (3,000$) ku Kibuga cy’Indege Mpuzamahanga cya Kigali ayasubiza nyirayo w’Umunya-Etiyopiya.
Icyo gihe Bisetsa yagize ati “Ni inshingano zanjye gusubiza aya mafaranga, dushinzwe kurinda abantu n’ibyabo.”
Muri Werurwe 2015, undi mupolisi na we yasubije umuntu amadolari ibihumbi bitatu (3,000$) na we wari uyataye ku Kibuga cy’Indege cya Rubavu.
Gusa ariko hari abavuze ko ari ibisanzwe kuba umupolisi yasubiza amafaranga uwayataye. Bagira bati “Niba umusivili yayasubiza, si igitangaza ko n’umupolisi yayasubiza.”
Ibi bakabyuririraho bavuga ko kuba umupolisi yambukije umuhanda uwamugaye nta gitangaza kirimo, kuko ngo n’ubundi ariko bagombye kuba basanzwe babigenza.
Ibitekerezo ( 14 )
Ibi si igitangaza ahubwo ni inshingano yaburi wese tumwigireho
Ngendabona Ntagitangaje Ahubwo Iyo Atabikora Yarikuba Adakoze Inshingano Ze
Tumushimire kugikorwa yakoze. Ahubwo bibere abandi urugero rwiza. Abafite ubumuga ubwaribwo bwose n’abantu nkatwe kdi baradukeneye, tubabe hafi rero. Longlive to our National police ku kazi keza ikomeje gukorera abanyanyigihugu. Big up!
Iyo ufite umutima wakimuntu byigaragariza aho waba ukora hose. yes afite umutima mwiza kand imana izabimuhembera.
Jyewe ibi Gaga yakoze bya nteye kwibaza niba abanyarwanda tuzi neza inshingano za Police. Kuba umuntu usobanutse nka Gaga abona umu police yambutsa ikimuga bikamutangaza, aho ntibyaba bitewe nuko yumva KO police nta kindi ibereyeho usibye gufunga, gukubita, guca amande,... Oya Gaga were.kdi nziko police yacu ibizi neza ibyo ishinzwe. Nkubwire ko hari ibindi bihugu iyo pneu igutobokeyeho mu muhanda utazi kuyihinfura, police ariyo iza ikabigukorera Free of Charge. Ahubwo Police ni ikomerezaho, igera no kuri urwo rwego two gutabara kuri basic mechanic
Kuba umu Police yakoze atya abantu bakabona ko ari igitangaza nikimenyetso cyuko ubumuntu ari bucye mubantu ariko nanone byanashaka kutubwira ko arigitanganza iyo bigeze mubitwa ko bafite ubushobozi. Kugira neza ninshingano yaburi wese uhereye kukomeye kugeza kuwiyita uworoheje. Ntagitangaza kirimo rwose abantu bakabaye babifata nkishingano zabo bakamenya ko twese tugizwe no gufashanya. Icyo gewe nashyigikira nugushimira abakoze ibyo byiza kuko kutabiha agaciro nugushyigikira abakoze ibibi. Kuvuga ko umuntu yakoze neza nibyiza ndetse no kubishima nibyiza ariko kubyunva ko bitangaje nuburwayi bukomeye. Sibyo abantu tugombo kunva gukora neza ari inshingano zaburi wese.
Umupolice yakoze kandi twese dukomeze dukore neza.
ngewe nsanze mumagana yabantu adasazwe kuko mubyukuri nomumahanga ndaho ndabyumva abaye ikitegererezo bibaye byiza yahambwa nkigihembo bityo nabandi bose bakumvako kugiraneza byaba ibyaburi wese tutiray kumpolice cyangwa umusirikare.
Sinibaza impamvu ibi mwabitindaho.
Umupolice ashinzwe umutekano womumuhanda yakoze inshinganoze kd nibyo ahemberwa.
None umuhinzi najyamumurima agahinga bizaba igitangaza???
Nanjye ntacyo narenzaho kuko igikorwa yakoze n’imana izakimuhembere
Nanjye ntacyo narenzaho kuko igikorwa yakoze n’imana izakimuhembere
None Uwomuhanda Waremewekuryendwa Nibinyabizigabiryendamo Yaba,aribyiza Yar Niyo For.m Uganda
Rwose uwo mu polisi twese ttumushime , ariko nta kumushimagiza, umupolisi n’ubundi umwirukiraho iyo iyo ujijwe cg uyobye cg ufite ikibazo cyo kuyoba! Bose babwyumve batyo.


text:
Inyanya mu gihe kizuba ziba ziboneka cyane, kuko zo zishobora kurwanya izuba, zikaba ariho zera neza mu gihe zitaweho zivomererwa. Inyanya rero zifite ibyiza byinshi umuntu atakwirengagiza mu gihe umuntu azi akamaro kazo. Cyakora muri iki gihe benshi barazifungura dore ko zigira isosi nziza kandi zikaba zishobora kuvangwa n’ibindi biryo byinshi bitandukanye.
Ibyiza dusanga mu nyanya turabisanga ku rubuga, tomate-de-France.com, bikaba ari ibi bikurikira :
1. Inyanya zigira vitamine zitandukanye, kandi zikabamo utundi tuntu tw’intungamubiri twinshi. Muri izo vitamine harimo vitamine C (muri garama 100 z’inyanya habamo miligarama 17 za vitamine C), iyi igatuma umuntu agira ubuzima bwiza, mu nyanya kandi habamo vitamine E, iyi ikaba ituma ubwirinzi bw’umuburi bugira ingufu, kandi zinagira beta-carotene.
Ibindi biba mu nyanya harimo potasiyumu, ituma impyiko zikora neza, hakanabamo kandi magnesium, calcium, fer, zinc, cuivre, manganese na Iode ; ibi muri rusange bikaba birwanya umunaniro, bikanafasha umuntu kuba yagira ubwenge buzima kandi akanagira ubuzima bwiza. Inyanya umuntu ashobora kuzirya zitetse cyangwa mbisi nta kibazo.
2. Inyanya kandi zirinda utugirangingo kuba twahura n’umugese (antioxydant) kubera ko zigira beta –carotene na lycopène, ubwo na kanseri ikaba idashobora kugira aho imenera. Ibintu byinshi biba mu nyanya bikaba biba hafi yakariya gahu gatwikiriye urunyanya. Kuri iyo mpamvu si byiza kuzihata keretse kuba wazoza neza maze ugashishuraho kariya gahu gusa.
3. inyigo yakozwe n’abongeraza yasanze kurya ‘Pate de tomate” bituma umuntu agira uruhu rwiza bitewe na “Lycopène” na “vitamine de collagène” biba mu nyanya. Amazi menshi kandi aba mu nyanya atuma utugirangingo tudahura n’umwuma ahubwo tukagira amazi menshi. Imbuto z’inyanya zibamo vitamine B.
4. Inyanya kandi zirinda kunanuka, kuko zigira hagati ya 90% na 93% z’ingano y’amazi, zikaba zirimo ama-calorie 20 muri garama 100. Ntitwakwibagirwa ko kandi inyanya zigira amaporoteyine, ibinure n’ama-glucide ( ibi byose ku rugero ruto) bikaba bigogorwa ku buryo bworoshye.
source:umuganga.com
Inyanya ni ikiribwa utakagombye kubura mu biribwa bya buri munsi
Shyiraho Igitekerezo!
Subscribe to: Post Comments (Atom)


text:
Terezina Isen, umukecuru ufite imyaka 87, abana batatu, abuzukuru icyenda n’abuzukuruza icyenda, arahatanira igihembo cy’umukecuru urusha abandi amabuno ateye amabengeza muri Brazil “Miss Granny Bum Bum".
Buri mwaka, muri Brazil haba irushanwa ry’abakobwa bari hagati y’imyaka 19 na 25 bafite amabuno meza. Muri uyu mwaka hajemo agashya, aho abagore bafite imyaka iri hejuru 50 bazahatanira n’igihembo cy’umukecuru urusha abandi amabuno.
Ibi byatumye na Terezina w’umupfakazi yiyamamaza. Kugira ngo agire ibuno ribereye ijisho, uyu mubyeyi yirigwa mu myitozo irimo gutembera, yoga no kwivanishaho iminkanyari ituma amatako ye asa nk’apfunyaritse.
Yabwiye Mail Online ati” Nshobora kuba ngiye kuzuza imyaka 90 ariko ndacyumva ndi inkumi, uretse kubyiyumvamo imbere, n’inyuma ni uko. Si ndi nka ba bakecuru baba bafite inda irereta buri gice cy’umubiri cyaravuye mu mwanya wacyo… njye nduzuye, buri rugingo ruracyakomeye.”
Yongeyeho ati “Nkiri muto ninjye mukobwa wahigaga abandi mu bwiza mu mujyi wose, narahitaga bose bakarangara. Nshaka kubereka rero ko n’ubu nubwo nshaje nkiri mwiza.”
Mukecuru Terezina ukomoka mu mujyi wa Salvador mu majyaruguru y’uburasirazuba ya Brazil yashyingiwe afite imyaka 21. Hashize imyaka 42 umugabo we wari umuyobozi wa banki apfuye. Avuga ko akiri muto yahoze yifuza kuba Nyampinga.
Ati” Nahoze ndota kuba ‘Miss’. Ubwo rero numvise bari gushaka abakecuru bifuza kuba Miss Bumbum mpita ninjira mu irushanwa.”
Nubwo Terezina yizeye kuzatsinda, ahanganye n’abandi bakecuru bakiri bato kumurusha. Eliza Gattermayer w’imyaka 63 we asanga agifite umubiri ukurura abagabo.
Ati” Umubiri wanjye si nk’uw’abandi bakecuru, uracyari umwimerere nta nenge ufite. Sinshaka kuwuringaniza, sinigeze nibagisha, iyi minkanyari ubona ni ikimenyetso cy’ubukure n’imiruho….”
Eliza ufite abuzukuru babiri, yemera ko buri munsi akora imyitozo ngororamabuno agenzurwa n’umuhungu we.
Undi uhatanira ikamba ry’umukecuru urusha abandi amabuno meza ni Geralda Diniz. Ku myaka 63 afite abana bane n’abuzukuru bane.
We ahamya ko ubwiza bwe bushingiye ku bukecuru bwe ku buryo adakozwa ibyo kwitoza no kwibagisha ngo asubirane itoto.
Ati” Sinumva impamvu bariya duhanganye bashaka guhisha ukuri. Turashaje nitubyemere. Nzatsinda kubera nzereka abantu umubiri unoze Imana yampaye, nzerekana ukuberwa kwa kibyeyi aho kwiyandagaza.”
Yongeyeho ati” Inda yanjye nubwo ari nini ijyanye n’umubiri n’imyaka mfite. Ndabizi neza ko uko nteye bitazashimisha bose.”
Abashakashatsi bo muri Kaminuza ya Pennsylvania muri Leta Zunze Ubumwe za Amerika bavumbuye uburyo bwo kuvura ibisebe, bigakira burundu hazaho urundi ruhu rumeze nk’urwa mbere aho gusigara inkovu (...)
Sosiyete yitwa Vivos Group yo muri Leta ya California muri Leta Zunze Ubumwe za Amerika yatangaje ko ifite indake zikodeshwa zizacumbikira imiryango mu gihe cy’irangira ry’Isi. Izo ndake zifite (...)
Umujyi wa Londres, Bangkok, Paris, Dubai na Istanbul niyo mijyi 5 yagenderewe cyane n’abakerarugendo kurusha iyindi ku mpamvu zitandukanye zirimo kuruhuka, kwiga n’ibindi binyuranye. 1. London (...)
Perezida Nkurunziza, uvuga ko ari umurokore, yabyinnye ikorasi ku buryo budasanzwe mu giterane cyo gushimira Imana akoresha buri mwaka.
Urukiko rwo mu Buhinde rwanzuye ko indege izafatwa inaga mu kirere amazirantoki y’abagenzi bayo akagwa ku baturage izajya icibwa amande y’amadorali 726 (hafi 600 000 frws). Ni nyuma y’uko (...)
OPP. MAGERWA, EXPO GROUND, GIKONDO KIGALI, RWANDA PHONE NO : +250-784867952 / 53
© Copyright 2015: Imvaho Nshya. All rights reserved.
Powered by: RPPC.


text:
Areba kure abona umutini uriho ibibabi, arawegera ngo ahari yawubonaho imbuto. Nyamara awugezeho ntiyagira icyo abona keretse ibibabi, kuko kitari igihe cyo kwera kw’imitini.Arawubwira ati "Umuntu ntakarye ku mbuto zawe iteka ryose" - Mariko 11:13-14
Igihe Yesu Kristo yagendanaga n’abigishwa be , banyuze ahantu hari igiti cy’umutini. Yesu agishatseho imbuto arazibura , arakivuma. Iki ni igishushanyo cy’ubwoko bwe bwari bufite ikibazo cyo kudakura mu buryo bw’umwuka. Ubwoko butagira imbuto kimwe n’ubufite imbi, bwikururira ibihano. Ubufite imbuto zishimwa n’ Imana bwo bwikurira imigisha.
Bibiliya itwereka muri Yeremiya 24: 3-8 , iyerekwa Yeremiya yagize ku bijyanye no kwera imbuto . Agaragaza neza ko abera imbuto nziza ari bo Imana igirira neza “Maze Uwiteka arambaza ati "Yeremiya, ubonye iki?" Nti "Mbonye imbuto z’umutini, inziza ni nziza cyane, imbi ni mbi rwose, ndetse ntizaribwa kuko ari mbi cyane". Maze ijambo ry’Uwiteka rinzaho riti "Uku ni ko Uwiteka Imana ya Isirayeli ivuze ngo ‘Uko umenye izo mbuto nziza ni ko nzamenya imbohe z’u Buyuda, izo nakuye aha nkazijyana mu gihugu cy’Abakaludaya, kugira ngo nzigirire neza .Kuko nzabahangaho amaso y’urukundo kugira ngo mbagirire neza, kandi nzabagarura muri iki gihugu. Nzabubakira kandi sinzongera kubasenyera, nzabatera bamere, kandi sinzabarandura.Nzabaha umutima wo kumenya yuko ari jye Uwiteka, bazaba ubwoko bwanjye nanjye nzaba Imana yabo, kuko bazangarukira n’umutima wabo wose’. "Ni ukuri Uwiteka aravuga ati ‘Uko izo mbuto zari mbi bituma zitaribwa, ni ko nzagenza Sedekiya umwami w’u Buyuda n’ibikomangoma bye, n’abatuye i Yerusalemu bari basigaye muri iki gihugu, n’abatuye mu gihugu cyo muri Egiputa “.
Yesu adushakaho kwera imbuto z’umwuka, niba koko twariyemeje kumwitirirwa. Nyamara mu isi hari igihe ibintu bibi bimenyerwa, abakabicyashye bakaba aba mbere mu kubirenza amaso, cyane cyane iyo kubyamagana bihungabanya inyungu zabo. Ijambo ry’Imana ridusaba kwirinda ibintu abantu bamwe bimika bakabiha ikaze kandi ari ibyaha, kuko iyo umuntu abyirinze ahinduka urusengero rwera rwa Kristo.
Gusenga ni uburyo bwo kugaragaza ubumwe bw’umuntu n’Imana. Ariko kandi ugusenga gukwiye kugaragaza ubumwe bw’umuntu na mugenzi we. Ndetse kubabarira uwaguhemukiye ni itegeko ry’Imana, si ikintu umuntu akora ku bushake bwe.Imbuto umukristo yera nizo zihesha Imana icyubahiro zikanahindurira abatizera gukizwa.


text:
sam.
01
déc.
2012
ISOMO RYA MBERE
Igitabo cy'Umuhanuzi Sofoniya (Sof 3, 14-18a)
14Rangurura ijwi wishimye, mwari w'i Siyoni! Israheli, hanika uririmbe! Ishime uhimbarwe, mwari w'i Yeruzalemu! 15Uhoraho yakuvanyeho imanza zari zigushikamiye, yirukanye abanzi bawe! Umwami wa Israheli, Uhoraho ubwe akurimo rwagati; ntuzongera ukundi gutinya icyago. 16Uwo munsi bazabwira Yeruzalemu bati «Witinya, Siyoni! Ibiganza byawe nibireke gucika intege! 17Uhoraho Imana yawe akurimo rwagati, ni we Ntwari ikiza! Azishima cyane ku mpamvu yawe, mu rukundo rwe azakuvugurura; azabyina kandi azarangurure ijwi kubera wowe, 18mbese nko mu byishimo by’iminsi mikuru.»
INDIRIMBO (Iz 12, 2, 4b-e, 5- 6)
Inyik/ Niturangurure ijwi tuvuze impundu,
kuko Imana ituye rwagati muri twe.
Dore Imana Umukiza wanjye,
ndamwiringira kandi sinkigira ubwoba,
kuko imbaraga zanjye n'indirimbo yanjye ari
Uhoraho,
wambereye agakiza.
Nimushimire Uhoraho, murate izina rye,
nimwamamaze ibikorwa bye mu mahanga.
Nimubisubiremo muti «Izina rye ni ikirangirire»
Nimuririmbe Uhoraho kuko yakoze ibintu by'agatangaza,
kandi mubyamamaze mu nsi hose.
Rangurura ijwi uvuze impundu wowe utuye i Siyoni,
kuko Nyir'ubutagatifu wa Israheli,
utuye iwawe rwagati ari igihangange.
ISOMO RYA KABIRI
Ibaruwa Mutagatifu Pawulo Intumwa yandikiye Abanyafilipi (Fil4,4-7)
Bavandimwe, 4muhore mwishima muri Nyagasani ; mbisubiyemo, nimwishime. 5Ubugwaneza bwanyu nibumenyekane ku bantu bose. Nyagasani ari hafi. 6Ntimugire ikibahagarika umutima, ahubwo nimumenyeshe Imana icyo mukeneye cyose muyisenga, muyinginga, munayishimira. 7Maze amahoro y'Imana arenze icyitwa ubwenge cyose, ahore mu mitima no mu bitekerezo byanyu muri Kristu Yezu.
IBANGONDIRIMBO RIBANZIRIZA IVANJILI (Lk I, 76 ; Yh 1, 7)
Alleluya Alleluya.
Yohani, umuhanuzi w'Umusumbabyose,
yaje gutegura inzira ya Nyagasani,
no kuba umuhamya w'Urumuri.
Alleluya.
IVANJILI
+ Luka (Lk 3, 10-18)
Muri icyo gihe, 10inteko y'abantu basangaga Yohani kugira ngo
ababatize, baramubazaga bati «Tubigenze dute?»
11Na we akabasubiza ati «Ufite amakanzu abiri agabane n'utayifite, n'ufite icyo
kurya na we agenze atyo.» 12Abasoresha na bo bazaga
kwibatirisha bakamubaza bati «Mwigisha, dukore iki?»
13Arabasubiza ati «Ntimugasoreshe ibirenze ibyategetswe.»
14Abasirikare na bo baramubaza bati «Twebwe se dukore iki?»
Arabasubiza ati «Ntimukagire uwo murenganya n'uwo mubeshyera, kandi munyurwe n'igihembo cyanyu.»
15Kuko rubanda rwari rutegereje, kandi bose bibaza mu mutima wabo niba Yohani atari we Kristu,
16Yohani ni ko
guterura abwira bose ati «Jyewe mbabatirisha amazi, ariko haje undi undusha ububasha, sinkwiriye ndetse no gupfundura udushumi tw'inkweto ze ; we
azababatiriza muri Roho Mutagatifu
n'umuriro. 17Afite urutaro mu ntoki kandi agiye gukubura imbuga ye : hanyuma azahunika ingano mu kigega cye, naho imishishi ayitwikishe umuriro utazima.» 18Nguko uko Yohani yahuguraga rubanda mu nyigisho nyinshi, abagezaho Inkuru Nziza.


text:
Mar 14, 2016 Adolphe Mitali Ayo Hanze 0
Khalida, uyu ni umugore w’Umuyisilamukazi wo muri Palestine, ubu akaba yarabaye umukristokazi nyuma yo kubonekerwa n’Umwami Yesu Kristo.
Khalida kuva mu bwana bwe ntiyigeze agira amahoro mu buzima bwe, kuko yapfushije nyina agifite iminsi 9 gusa, ubwo kuva icyo gihe ntibyahereye aho, ahubwo se yahise amutererana arigendera. Akana karerewe mu mpfubyi kugeza aho kagereje imyaka 9 , umunsi umwe kagiye kuvoma, maze igisacu cyo mu bwoko bwa Bombe cyaje gisenya icyo kigo karererwagamo, maze ubwo ubwo rero Khalida yasubiye kuba ku muhanda ariko aza gufashwa n’abasirikare bamutoye bakamusubiza Se bari babonye.
Uyu ariko yongeye kumuta amugurisha n’aborozi bahora bagenda bimuka bitwa Aba Bedouins(Bedue), aba bamugira umucakara, bamufata nabi bitavugwa, akajya atungwa na duke basigaje. Nyuma yaho Se wuwo mukobwa yongeye kumushyingira ku ngufu afite imyaka 15 gusa, abyarana n’uwo mugabo umwana, ariko uwo nawe nyuma yaje gutererana Khalida aramuta.
Ntibyarangiriye aho kuko yaje gushyingirwa na none na se ku ngufu, amaze kumwambura umwana we akamugurisha; uyu mugabo bamushyingiye amujyana muri Leta Zunze Ubumwe Z’Amerika, ariko atangira kujya amukubita aza no kumumena umusaya. Inkuru igeze aha, Umunyamakuru yabajije Khalida ukuntu yashoboraga kwihanganira uwo mugabo, Khalida amusubiza amubwira ko Muri Islamu, gukosora umugore muri ubwo buryo byemewe kuko ngo birimo kumwigisha. Khalida hano avuga yisekera ati ” Nyamara nta nyigisho nakuyemo!” ntibyarangiriye aho ariko, kuko uwo mugabo noneho, yamumenyesheje ko agiye kuzamwica, Khalida niko kumuhunga arigendera ari kumwe n’abana batatu, aza kwakirwa n’umukristokazi amujyana iwe.
Uyu niwe ngo watangiye kumubwiriza ubutumwa bwiza, ariko we ntiyabikozwaga nubwo yabonaga ubugiraneza bw’uwo Mukristokazi. Aravuga ati:” Sinemeraga ko Habaho Imana ibyara, kuko nabifataga nk’intege nke Imana kuba yabyara nk’Umuntu”, Khalida yageze aho kubera ubuzima ashaka kwiyahura, ariko agifata icyuma yumva ijwi rimubwiye ngo ” Va Mu mwijima ujye mu mucyo”, yagize ngo arasaze!, nyuma ariko yaje gusenga agira ati:” Yesu niba koko uri Umwana w”Imana nyiyereka”, Nibwo Yesu Yamubonekeraga, mu buryo burabagirana bumwemeza koko ko ari we “Jambo'”, amujyana mw’ijuru aho yabonye impinja, abakuru, n’ibindi biremwa byikura amakamba bimuramya.
Khalida aho niho yemereye Umwana W’Imana, akurayo ububasha mu kuramya Imana budasanzwe, ubu ajya akoresha ku buryo amaze gusengera benshi abakiza za Kanseri, n’izindi ndwara, Khalida avuga ko umuntu ashoboye kuramya Imana mu buryo bukwiye, akayiramya hejuru y’ibibazo byose yahura nabyo, hejuru y’ikintu cyose, ngo uwo muntu ntacyamunesha.
Ngubwo ubuhamya bwa Khalida, N’imirimo Yesu akomeje gukora buri munsi,
Azabazana Yesu azabazana!
MITALI Adolphe
happy wheels
Jan 05, 2017 0Share this on WhatsAppAbakora umwuga w’uburaya mu Karere ka Rubavu bavuga ko basanga bidakwiye ko baguma muri uwo mwuga, ariko ko bisanga bakiye abagabo kubera kubura igishoro. Rubavu, ni akarere...
Dec 29, 2016 7
Dec 27, 2016 29
Jan 14, 2017 1Share this on WhatsAppNyakubahwa mutahira w’Intore, mbanje kugusuhuza! Ubumwe, Amahoro n’ubworoherene ni biganze muri twe, Ingengabitekerezo ya Jenoside tuyirandurane n’imizi yayo yose,...
Jan 10, 2017 0
Jan 01, 2017 0


text:
Mu Rwanda tumenyereye ubworozi bw’amatungo maremare ndetse n’amagufi ,aho umworozi yita kumatungo ye akayagaburira akayavuza ndetse akamuzanira n’agafaranga tutibagiwe ko amuhaza no mu mirire!
Ubworozi bw’Inuma aribwo dushaka kuvuga ho mumagambo make bwo bufite umwihariko kuko butamenyerewe hano iwacu kubera umuco w’igihugu cyacu,ubwoko bw’inuma turi burebere hamwe ni ubutanga inyama :
’inuma
Gutera amagi
Inuma itera igi rya mbere hagati y’uminsi wa 8 n’uwa 9 igihe yatangiye kubana n’ikigabo(inuma y’ingabo).Inuma itera amagi abiri .
Guturaga
umwana w’inuma
Mbere y’amasaha 24 na 36 mbere y’uko umushwi uvuka, inuma itobora y’igi irimo ikoresheje umunwa kugirango ibone aho ihumekera.Nyuma y’amasaha make , nyuma igatangira kumena cyagishishwa cyangwa igihu cy’igi kugirango ishobore gusohokamo. Inuma igira umutsi ukomeye cyane ukaba ari nawo utuma isohoka muri rya gi .
Ibyo kurya
Inuma igaburira abana bayo kuva ikivuka ikoresheje amata ya jabot .Nyuma y’umunsi wakane n’uwa gatanu ,inuma zitangira kugaburira abana bazo ibiryo yamaze koroshya kugirango utwana tuze kubishobora ,muri byo harimo ibinyampekeiyo imaze iminsi 12 ivutse itangira guhabwa ibyokurya by’inuma zikuze!
Imikurire
Umushwi w’inuma ukuba ibiro byawo inshuro ebyi mu masaha 36 ikaba igeza k’uburemere 100% muminsi 3 cyangwa ine 4 ya mbere.
Igihe kivugwa cyane mumikurire yayo ni igihe kiri hagati y’umunsi wa 5 na 20 aho ishobora kunguka amagarama 50 buri munsi.
Mu bindi :
a- Inuma ivuka itabona kugeza k’umunsi wa 9 aho isohoka mu cyari
b- Inuma ivuka nta mababa ifite k’umubiri agatangira kumera abanjirijwe n’ubwoya guhera k’umunsi wa 4
c- Ibiro : Ivuka ipima garama 9.
Imara iminsi 18 irarira amagi
• Imara ibyumweru bine mu cyari aho iba igaburirwa na nyina.
Ubworozi bw’Inuma
Labels: ubworozi


text:
Nteziyaremye Fidele ushinzwe guhuza ibikorwa by’abafatanyabikorwa bakora mu mazi n’isuku na gahunda za Leta muri MININFRA avuga ko abaturage bafite uruhare mu iyangirika ryayo.
Yagize ati”Si ko imyinshi muri yo ishaje, ahubwo ni ukubura Ownership ku baturage (ukugira bino bikorwa ibyabo), bivuga ngo muri iyi miyoboro harimo n’iyangizwa n’abaturage.”
Mu gushakira umuti iki kibazo, mu ngamba zafashwe hashyizweho komite zishinzwe kwita ku mazi kuva ku rwego rw’Akarere kugera ku Midugudu.
Izi komite zikazazajya zikorana inama n’abaturage ku buryo buhoraho.
Ibi bikazafasha abaturage barushaho kwita kuri iyi miyoboro nk’uko Ndayisaba Francois umuyobozi w’akarere abivuga.
Ati”Izi komite zizadufasha, urumva guhera ku Mudugudu nibagira igihe cyo gusobanurirwa, nta kabuza biriya bikorwa bazabigira ibyabo.”
N’ubwo nta muturage werura ngo yemere ko agira uruhare mu kwangiza iriya miyoboro, biyemerera ko koko hari ababikora, nk’uko Nishyirimbere Pierre abivuga.
Ati”Hariho n’umuturage ureba agasanga atagira amazi iwe, agahitamo kumena itiyo ngo yivomere atagombye kujya kuyagura cyangwa kuyasaba mu baturanyi.”
Muri iyi Ntara, Akarere ka Ngororero ni ko kaza ku mwanya wa mbere mu kugira imiyoboro myinshi yangiritse.
Mu miyoboro 60, idakora ni 46 igereranywa na 77%, ikazasanwa na Miliyari 1,4 Frw.
Mu Karere ka Karongi habarurwa imiyoboro 51, idakora akaba ari 17 igereranywa na 33,3%, aho igomba gutwara miliyoni 473,787,680 Frw yo kuyisana.
Iyangirika ry’iyi miyoboro ni imwe mu mbogamizi kuri gahunda Leta y’u Rwanda yihaye yo kuba buri munyarwanda afite amazi meza muri 2017-2018.


text:
Umunyamabanga Nshingwabikorwa w’Umurenge wa Rwaniro, Sebarinda Frederic yatangaje ko abo bajura baje ahagana saa sita n’igice z’ijoro bagerageza kwinjira muri Hirwa Sacco Rwaniro, ariko uwo mugambi wari uzwi n’umwe mu baturage batuye muri ako gace, wawumenye kuwa Gatanu w’icyumweru gishize.
Umusore uzwi ku izina rya ‘Bale’ uvuka muri ako gace, ni we wabwiye uwo muturage uwo mugambi, amwizeza ko nabafasha bakawugeraho bazamuhemba, maze amuha ifu y’ibinini bisinziriza yari yaseye, ngo azashyire mu byo kunywa by’abazamu bo kuri iyo Sacco.
Icyakora uwo muturage ntiyabyihereranye, ahubwo yamenyesheje umwe muri abo bazamu, ari na we wamenyesheje inzego z’umutekano.
Bale yazanye n’abandi basore babiri baturutse mu Mujyi wa Kigali, maze binjira muri iyo Sacco, umuzamu ahita abimenyesha abasirikare bari bari ku burinzi. Umwe muri abo basore yari yamaze kwinjira, undi asigara hanze mu gihe undi na we yacungaga, ari na we wirutse mbere, maze amenyesha abandi, ariko uwari winjiye we ntibyamuhiriye kuko ari we wahuriranye n’abo basirikare, maze ashatse kwiruka we araraswa, ahita apfa.
Abo basore bakekwaho ubujura bari bitwaje icyuma gicukura ahakomeye.
Sebarinda yasabye abaturage kurushaho kwicungira umutekano, ati “Ni cyo dusaba n’abandi bose, ko ubonye umuntu atazi, ayo makuru agomba kuyatanga kugirango umutekano tuwufatanye hatagira uwuhungabanya.”


text:
Umuyobozi w’Akarere ka Gicumbi, Mudaheranwa Juvénal, yatangarije IGIHE ko Byiringiro yanditse asaba guhagarika akazi ku mpamvu ze bwite.
Ati “Ntabwo nabyita kwegura, kubera ko ari uguhagarika akazi ku mpamvu ze bwite. Ni impamvu zo gukomeza amasomo ndumva nta banga ririmo.”
Umuyobozi w’Akarere ka Gicumbi yakomeje avuga ko Byiringiro agiye gukomeza amasomo y’icyiciro cya gatatu cya kaminuza.
Icyakora n’ubwo Umuyobozi w’Akarere abivuga atyo, amakuru agera kuri IGIHE avuga ko Byiringiro yari amaze igihe anengwa imikorere cyane cyane mu mitangire y’amasoko, aho Ubuyobozi bw’ako karere bwinubiraga uburyo adatangwa mu mucyo.
Raporo y’Umugenzuzi w’Imari ya Leta mu mwaka wa 2014/2015 yagaragaje ko Akarere ka Gicumbi kakiriye umuhanda utararangira, ari na yo mpamvu nyuma yo gusesengura iyo raporo, Komisiyo y’Abadepite ishinzwe gukurikirana ikoreshwa ry’imari n’umutungo wa Leta, yasabye Ubushinjacyaha ko bwakora iperereza kuri iryo soko ryo kubaka uwo
muhanda.
Byiringiro wari Umuyobozi Mukuru ushinzwe ingengo y’imari muri ako Karere, yahagaritse akazi mu gihe bamwe mu bo bakoranaga bamushinja kwivanga mu kazi, aho kuva Mvuyekure Alexandre yava ku buyobozi bw’ako karere, uwo wari Umunyamabanga Nshingwabikorwa yasaga nk’aho ari we muyobozi w’Akarere.
Ibyo kandi byiyongeraho kuba yarakunze kugarukwaho ubwo Ikipe ya Gicumbi yari igiye gusenyuka, bikavugwaga ko ari we wabaye intandaro yo kubura amafaranga bigatuma yegurirwa abaturage burundu ngo bajye bayiteranyiriza amafaranga yayibeshaho.
Icyakora Byiringiro nk’Umunyamabanga Nshingwabikorwa w’Akarere, asize Gicumbi ku mwanya wa Kabiri n’amanota 80.3% mu kwesa imihigo, aho gakurikira Gasabo ya mbere n’amanota 81,6%.


text:
Aborozi bangana na 80% mu Ntara y’Iburasirazuba bororera inka mu biraro, bakaba bahura n’ikibazo gikomeye cyo kubona ubwatsi bwo kuziha mu gihe cy’Impeshyi kuko ibyatsi biba byarumye.
Amahugurwa azahabwa aba borozi ni abafasha kumenya uburyo bajya babika ubwatsi bw’amatungo igihe kirekire no kumenya gufata neza ubwatsi bwayo.
Bamwe mu borozi bavuga ko bumva ko hari uburyo ubwatsi bushobora gutunganywa, bugahunikwa ku buryo bwakwifashishwa mu gihe cy’izuba ryinshi, ariko kugeza ubu bakaba nta bumenyi bafite bw’uburyo bikorwa.
Mudomo George, umworozi utuye mu Karere ka Ngoma, agira ati “Ibyo gutunganya ubwatsi bugahunikwa hano ntabwo birahagera rwose. Baramutse babitwigishije byadufasha cyane kuko nk’ubu muri iki gihe cy’izuba, inka zirasonza kuko ibyatsi biba byarumye.”
Undi mworozi na we yagize ati “Dufite ikibazo gikomeye cy’ubwatsi, biratugoye ku buryo twifuza uburyo mu gihe cy’izuba natwe twajya tubona ubwatsi bwo guha amatungo.”
Niyireba Remy, Umushakashatsi ushinzwe gahunda y’ubwatsi bw’amatungo muri RAB, avuga ko muri uyu mwaka w’ingengo y’imari wa 2016-2017, mu Ntara y’Iburasirazuba hateganyijwe miliyoni 65 z’amafaranga y’u Rwanda azashorwa mu bikorwa byo kwigisha abaturage uburyo bwo gufata neza ubwatsi no kubutunganya babuhunika.
Niyireba avuga ko aborozi bazigishwa uburyo bushya bwo guhinga urubingo kandi bagahinga ku bwinshi ibiti byongera umukamo byunganira ubwatsi bw’urubingo.
Mu Ntara y’Iburasirazuba, iRAB iteganya ko hazakomeza guhugurwa abagoronome, abafashamyumvire mu bworozi n’aborozi ubwabo kugira ngo havanweho imbogamizi aborozi bakunze kugaragaza zo kubura ubwatsi mu gihe cy’Impeshyi.


text:
“Maze Ishobora byose izakubera umutunzi, n’ifeza y’igiciro cyinshi” -Yobu 22:25-30
Imana ni byose kuri twe byaba iby’ Umwuka cyangwa ibyo mu buzima busanzwe ariko kenshi tuyizerera ibisanzwe byo mu buzima busanzwe ariko ni Imana irimo byose.
Rimwe Yesu yatanze imigati abantu barahurura ariko uwo munsi ntiyayibaha ababwira ko ariwe mutsima w’ubugingo birababaza bahera ubwo bamuva inyuma byumvikana ko bari bamuzi uruhande rumwe ariko badashaka kumenya ko ariwe mutsima w’ubugingo.
Iyo tuvuze Yesu tuba tuvuze kamere ye, imbaraga ze, ubutware bwe, kuko ariwe byose kuri twe ariko abantu barashaka amahoro, amafaranga, ubutunzi ariko ubitanga bataramushaka niwe ukwiye kubanza ibindi bigakurikira. Kandi muri we byose birimo; Abaroma 8:32 havuga hati: “Iyaduhaye Kristo izamuduhana n’ ibindi byose”.
Ku bwo kudahishurirwa ibiri muri Kristo Yesu, Abakristo benshi bameze nk’ umuntu wakwicara ku gasozi ka Zahabu ariko akazicwa n’ ubukene n’ inzara kuko atazi ko zihari, tumeze nk’ umuntu baha telefone n’ agatabo kamuyobora uko ayikoresha ariko kuko atazi gusoma, telefone ikamupfira ubusa. Iyo urangije kwiga baguha Dipolome bakakubwira ko izaguha byose uzifuza mu buzima iramutse ikoreshejwe neza ariko ugiye ukayibika mu kabati wakena ukamera nk’utigeze yiga. Bimeze na none nk’uwaguha sheki ukayibika mu nzu ntujye kuri banki yagupfira ubusa.
Ubundi n’abakorera satani arababesha kuko nta mugisha n’umwe afite nibyo ashukisha abantu nibyo yiba kuko azanwa no kwiba no kwica no kurimbura (Yohana 10:10) ariko ntabera hose icyarimwe, kandi ntamenya icyo dutekereza ahubwo aduteramo ibitekerezo bye tukagira ngo ni ibyacu ariko Yesu yaramutsinze natwe turi abatsinzi no kurutaho.
Kumenya Imana ko ariyo ifite byose bizakurinda kuyivaho wiruka inyuma y’ ibigukura kuri yo. Hari uwamenye umutungo wari mu myenda ya Yesu maze aravuga ngo n’ubwo nakora ku myambaro ye gusa nakira ahita akira uburwayi yari amaranye imyaka 18.
Icyo gihe uzishimira Ishobora byose uzayisaba nayo izakumva; hari abantu bari mu by’ Imana batabyishimiye kuko amaso yabo ahora ku bindi no ku bantu ariko Imana uyigire iya 1 mu buzima bwawe izakunezeza. Icyo gihe uzayisaba nayo izakumva kuko ni umubyeyi w’ imbabazi, uzahigura imihigo yawe, icyo wagambiriye kizakubera uko wagishakaga, umucyo uzarasa mu nzira zawe. Iyo umucyo utarakurasira wumva ukijijwe ariko imiryango ikinze ariko icyo gihe imiryango yose izakinguka uko umucyo wakurasiye umwijima w’ ibibazo wakuweho.
Biragoye ko utsinda amaganya ariko ikigutera kuganya kitarakurwaho ariko Imana ifite imibereho yawe mu kuboko ishobora kugukiza amateka mabi. Iyo usomye, Imana yahaga imigisha yo mwuka abera ba kera ariko n’ ubuzima busanzwe, no mu gihe cy’ intumwa biblia ihamya ko nta mukene wababagamo n’ ukennye yahabwaga icyo akenye(Ibyakozwe n’ intumwa 4:37).
Nuhura n’ ibikugusha uzabona ikikubyutsa, kuko abanzi bazagutera baturutse mu nzira imwe bahunge baciye mu nzira ndwi, kuko Uwiteka iyo agushyigikiye bituma n’abanzi bawe buzura nawe.
Icyo gihe izarokora n’uwuriho igicumuro, Abaroma 8:1 Abari muri Kristo Yesu nta teka bazacirwaho, nyuma y’ urupfu hari urubanza ku muntu wese utaremeye kwakira Yesu nk’ umwami n’ umukiza.
Nkwifurije guhishurirwa ubutunzi buri mu Mana kuko byose birimo. Mwari kumwe na Pastor Desire Habyarimana ubakunda akabifuriza umugisha w’ Imana.
12,831 total views, 64 views today


text:
Rastafarianism, Rastafari, cyangwa Rasta ni iyobokamana ryakomotse muri Jamaica ahagana mu mwaka w’1930. Rastafarianism igendera ku bice bimwe bya Bibiliya ariko ikabivanga n’ibitekerezo bya Marcus Garvey no kwizera ko Haile Selassie 1, umwami w’abami wa Ethiopia (1930- 1975) yagombaga kuza nyuma ya Mesiya. Ikindi kandi, Abarasta bemera ko Selassie yari imana.
Abarasta bakomora izina ry’imana yabo “Jah” (cyangwa YA mu Kinyarwanda) ku izina Bibiliya ya King James version ikoresha muri Zaburi ya 68:4 (68:5 muri Bibiliya y’ikinyarwanda), aho dusanga agace kagira kati “ izina ryayo ni YA mwishimire imbere yayo”. Izina ry’Imana muri iyi mvugo ni imvugo ihinye y’ijambo rigizwe n’amagambo ane “YHWH”. Iryo jambo rikaba risobanurwa kenshi nka YAHWE cyangwa JEHOVA cyangwa rigasobanura kandi Umwami cyangwa Umutware muri Bibiliya. Muri Zaburi ya 68:5, abayisobanuye bahisemo gukoresha izina JAH cyangwa YA mu Kinyarwanda. Bityo izina rihinduka izina ryemewe na Bibiliya rivuga Imana. Nyamara, niba izina ryo muri Bibiliya rikoreshwa n’itsinda runaka ry’abantu, ntabwo biba bisobanura ko iryo tsinda riba riyoborwa na Bibiliya. Kuba Abarasta bakoresha izina rigaragara muri Bibiliya gusa ntibisobanura ko baramya Imana tubona muri Bibiliya. Abantu batandukanye bashobora kwitwa Yakobo ariko ntabwo biba bisobanura ko abo bantu bose baba ari umuntu umwe.
Imana Abarasta bita JAH cyangwa YA mu Kinyarwanda ntabwo iba mu butatu bwera, ikindi kandi ntabwo itanga agakiza. Ntanubwo ari we Mesiya isi itegereje ko azagaruka gutegeka no gutanga amahoro yuzuye ku isi yose (Yesaya 9:6). Rastafari n’ubwo ikomora imihango y’idini yabo ku mihango ya kiyahudi n’iya gikristo, ntabwo ariyo Imana yategetse cyangwa yifuza ku bantu bayo. Jah ya Rastafarianism ntabwo ariyo Mana tubona muri Bibiliya, abakristo bizera kuboneramo agakiza.


text:
Tura Imana Imbuto z’Imiganura Yawe!
“Ntugatinde kuntura ku byuzuye ibigega byawe, no ku mazi y’imbuto z’ibiti byawe,
imfura z’abahungu bawe ujye uzintura” (Kuva 22:29).
Hari uwigeze kubaza niba ari ngombwa gutanga imbuto y’umuganura gusa mu
ntangiriro z’umwaka; ese umuntu ntiyayitanga n’ikindi gihe icyo ari cyo cyose cy’umwaka? Icya mbere, ugomba gusobanukirwa ko Imana atari umuntu; ni Umwuka (Yohana 4:24), kandi Bibiliya ivuga ko Imana ari “…Se w’imyuka…” (Abaheburayo
12:9). Rero ntabwo ukorana n’Imana nk’uko wakorana n’umuntu. Nubona amabwiriza nk’ayo mu rusengero rwanyu, ngo mutange imbuto z’umuganura mu ntangiriro z’umwaka, ujye uhita ubikora. Gutinda cyangwa kwigizayo igihe cyo gutanga imbuto y’umuganura cyangwa andi maturo burya uba uri gutinza n’ibyo wakwakira ku Mana.
Ibi ni ibyangombwa mu ntangiriro y’umwaka, ariko uko Uwiteka agenda aguha
umugisha na nyuma, urugero ukongezwa nk’umushahara, cyangwa undi mugisha
uwo ari wo wose, ugomba gushyirira ku ruhande Imana umuganura wabyo, nawo ukawishyura.
Mu Baroma 11:16, Bibiliya iravuga ngo “Ubwo ifu y’umuganura ari iyera, n’irobe naryo niko riri, kandi ubwo igishyitsi ari icyera n’amashami nayo niko ari” (Abaroma 11:16). Nuha Imana imbuto yawe y’umuganura igihe gikwiriye, Imana izarinda n’amashami yose – iby’utunze byose. Izeza kandi irinde icyo uzakira hanyuma yabyo cyose. Izamenyekanisha ko udahura n’ibihe bikaze cyangwa by’umwuma mu butunzi bwawe.
Iteka ntukazuyaze kwishyura imbuto z’umuganura, icya cumi, n’andi maturo. Ibuka, Ijambo rivuga ko “…Imana ikunda (yishimira, ikarutisha ibindi byose, kandi ntiyifuza gutererana cyangwa kwibagirwa) utanga anezerewe (ubyihutira, umutima we uri muri
uko gutanga)” (2 Abakorinto 9:7- Amplified Bible). Iyo utanze, haba hari isezerano ryo gusarura. Mu Migani 3:9-10 haravuga hati “Wubahishe Uwiteka ubutunzi bwawe, n’umuganura w’ibyo wunguka byose. Nibwo ibigega byawe bizuzuzwa, kandi imivure yawe izasendera imitobe” Iki ni kimwe mu bikenewe byizewe ngo umuntu agire uburumbuke mu butunzi bwe. None rero, nezezwa no gutura imbuto y’umuganura, kuko yejerejwe Imana.
Isengesho
Data mwiza, ngushimiye kunyereka akamaro ko kumvira ntazuyaje amabwiriza yo
mu mwuka. Uyu munsi niyemeje kugendera ku Ijambo ryawe ntanga imbuto z’umuganura, ibyacumi n’amaturo. Uko mbikora, ndindwa n’Imana kandi ibyo
ntunze byose bikezwa. Indyanyi iracyahwa kubwanjye, mu Izina rya Yesu,
Amen.
Gucengera Ijambo:
Zaburi 116:12-14
Imigani 3:9-10
Pastor Chris


text:
Iby’ urukundo ntibyoroshye wa mugani wa
wa muririmbyi, ntawe uyobewe umuriro w’
urukundo mu minsi ya mbere, n’ iminsi
idahoraho, iminsi y’ ibisigo, iminsi y’
urukumbuzi, iminsi yo kurebana akana ko
mu jisho.
Burya igihe kijya kigera, amazi agatuza,
serwakira igacaho, inyanja igatuza, amaso
akabona, amatwi akumva, ukabona burya ko
uwo ukunda atari umumarayika wavuye mu
ijuru, ahubwo ari umuntu w’ inyama n’
amaraso muhuje ibibazo kandi mukeneye
bimwe. Nibwo umenya ko burya arya, akeneye
amafaranga, arwara, arakara ndetse ashobora
kureba hirya akabona yo umukobwa ukurusha
uburanga!
Igihe cyose wanze ibyo umugabo ashaka
nta mpamvu, aguca inyuma
Aha ndagira ngo nkomoze ku bintu utagomba
kwirengagiza niba wifuza ko ikibatsi cy’
urukundo gihora cyaka n’ ubwo yareba hirya
ntahabone ibyiza bikuruta!
1. Mukobwa, Menya guha umukunzi wawe
Icyubahiro
Umukunzi wawe mwereke ko umwubashye,
mwereke ko ari umwami mu buzima bwawe, ko
avuga rikijyana.
Ibyo avuze byose jya ubyemera, n’ ikimenyetso
cy’ umutwe. Jya umutera imbaraga igihe
yacitse intege isi itamwumva, ntukigaragaze nk’
ushaka kumugira inama y’ ibyo akora cyangwa
ngo umuhinyuze mu bitekerezo bye.
Jya umwemerera ko amafuti y’ umugabo ari
bwo buryo bwe. Mureke avuge uko ashaka
utamuciye mu ijambo. Jya umubwira ko ari
igitangaza, ko afite imbaraga kandi ko ibyo
agambira azabigeraho. Niba afite ibibazo
muterere agaparu aseke.
Ibi ni byo burya buri mugabo wese yifuza kandi
iyo aguhunga ajya mu ndaya ni byo aba ashaka
yo, n’ ubwo bwose nta byo abonayo. Iyo
ushoboye kumvisha umugabo ko uri umugore
wubaha kandi umwumva ntacyo yakuburana
2. Mugore/Mukobwa menya ko abagabo
bakunda isuku umenye kwiyiteho
Abagore benshi bamara gutaha mu nzu bati
“uwo nari ndwaje ndamuhuhuye!” Hehe n’
agasabune, hehe n’ igisokozo, Igihe uri mu
rugo imbere y’ umugabo wawe, jya witondera
ibi: Itunganye wiyiteho ku mubiri, wambare
imyenda igezweho .
3. Irinde gucyurira umugabo wawe ngo
umubuze amahoro
Irinde guhora ucyurira umugabo amakosa n’
ubuhemu yakugiriye kera, ubwumvikane bucye
agirana n’ abantu n’ ibindi. Ibi bituma yifuza
kuguhunga ngo agire amahoro
4. Itegure Imibonano Mpuzagitsina
Guhuza igitsina ni igihe cyo kwinezeza no
kuruhuka. Ni ibintu umugore akwiye kwitegura
no guha agaciro kugira ngo birusheho
gushimisha.
Si byiza ko umugabo aguhendahendera
akabariro igihe agakeneye
Si byiza ko umugabo agusoma ngo asange
unuka mu kanwa, cyangwa ngo nubumbura
amaguru asange hanuka. Hari abagore
badategura igituba ku buryo kinuka. Umugore
bashoboraga kumusenda kubera kutiyitaho.
5. Ntukiremereze cyangwa ngo wiraze
inyanza k’ Umukunzi wawe mu gihe
agukeneye
Iyi ngingo n’ ubundi twari twayigarutseho mu
kunru zacu zatambutse, ariko kuko ari ingenzi
nifuje kongera kubikwibutsa. Hari abagore
biremereza, wamukoraho ntaze vuba, akabanza
kwiraza i Nyanza agira ngo winginge. Ntukuke
umugabo inabi ngo “mvaho ndiruhiye” cyangwa
ngo “ntabyo nshaka.”
Icyo gihe ubushake (courage) y’ umugabo ihita
ibura. N’ ubwo yaba yari yabishatse yiteguye
kugushimisha, ahita abura imbaraga. Ubwo
rero n’ ubwo noneho wahindukira aba
yazinutswe, nta kintu kibi nk’ umugabo
wazinutswe! Ibitekerezo byinshi bimuzenguruka
mu mutwe kandi nta wamenya icyo byabyara.
Niho usanga umugabo yatangiye kujya hanze
cyangwa mwaba mukundana agatangira kuguca
inyuma.
Iby’ urukundo ntibyoroshye wa mugani wa wa muririmbyi
Iby’ urukundo ntibyoroshye wa mugani wa


text:
Umusore w’Umuhehesi
Umusore w’umuhehesi rurangiranwa yakugiriye gusura umugore wari ufite umugabo wafuhaga akaba umwe. Bakugereye ku buriri, maze bataratangira bumva imodoka ya nyamugabo yinjiye mu gipangu. Umugore n’ubwoba bwinshi ati “sohoka umugabo wanjye atagusanga aha akatwica twembi !” Umusore abyumva vuba abaduka uko yakabaye aca mu idirishya amaguru ayabangira ingata. Uko yakirutse aba ageze mu muhanda ahaberaga 20 km de Kigali na we arakomeza yirukankana na bo !
Umwe mu birukaga aramubaza ati “ese shahu, ko wiruka wambaye ubusa ?’’ Undi ati “kabisa ndabikunda kuko mba numva nisanzuye. Burya imyenda iranjena wangu !” Wa wundi arongera aramubaza ati “none se iyo wiruka buri gihe uba wambaye n’agakingirizo ko mbona wagatuyemo ?’’ Ati "mba ngira ngo mpishe ubwambure bwanjye"
Related Posts by Categories


text:
ven.
18
févr.
2011
ISOMO RYA MBERE
Mwene Siraki (Sir 5,1-8)
1Ntuzishingikirize umutungo wawe, ntuzibwire ngo «Mfite ibimpagije.» 2Ntukishinge ibyifuzo n’imbaraga zawe, ngo ukurikize irari ry’umutirna wawe. 3Ntukavuge ngo «Ni nde uzantegeka?» Kuko nta shiti, Uhoraho yazaguhana. 4Ntukavuge ngo «Ko nacumuye byantwaye iki?» Kuko Uhoraho azi kwihangana. 5Ntuziringire imbabazi ze ngo wungikanye ibyaha. 6Ntukibwire ngo «Imbabazi ze ni nyinshi, azambabarira umurundo w’ibyaha nakoze»; yego arangwa n’impuhwe ariko agira n’umujinya, kandi uburakari bwe burondera abanyabyaha. 7Ntuzatindiganye mu kugarukira Uhoraho, ngo uhore ubyimurira ejo hazaza, kuko uburakari bw’Uhoraho buzagurumana bugutunguye, maze igihe cyo guhanwa nikigera uzarimbuke. 8Ntukiringire ubukungu bw’amahugu, kuko amakuba naza nta cyo buzakumarira.
ZABURI (Zab 1, 1-2, 3-4a, 4b-6)
Inyik/ Hahirwa umuntu wiringira Uhoraho.
Hahirwa umuntu udakurikiza inama y’abagiranabi,
akirinda inzira y’abanyabyaha,
kandi ntiyicarane n’abaneguranyi,
ahubwo agahimbazwa n’amategeko y’Uhoraho,
akayazirikana umunsi n’ijoro!
Ameze nk’igiti cyatewe iruhande rw’umugezi,
Kikera imbuto uko igihe kigeze,
kandi amababi yacyo ntagire ubwo arabirana;
uwo muntu ibyo akora byose biramuhira.
Naho ku bagiranabi si uko bigenda:
Bo bameze nk’umurama uhuhwa n’umuyaga.
Ni cyo gituma ku munsi w’urubanza batezegura umutwe,
n’abanyabyaha ntibazajye mu iteraniro ry’intungane.
Kuko Uhoraho yita ku nzira y’intungane,
naho inzira y’abagiranabi ikagusha ruhabo.
IBANGONDIRIMBO RIBANZIRIZA IVANJILI (1 Tes2, 13)
Alleluya Alleluya.
Nitwakire Ijambo ry’Imana: nta bwo ari ijambo ry’abantu,
ahubwo ni Imana ubwayo ituvugisha.
Alleluya.
IVANJILI
+ Mariko (Mk 9, 41-50)
Muri icyo gihe, Yezu abwira abigishwa be ati 41«Umuntu wese uzabaha ikirahuri cy’amazi yo kunywa abitewe n’uko muri aba Kristu, ndababwira ukuri, ntazabura igihembo cye. 42Ariko nihagira ugusha mu cyaha umwe muri aba bato bemera, ikimukwiye ni uko bamuha,mbira ku ijosi urusyo rusheshwa n’indogobe, bakamuroha mu nyanja. 43Niba ikiganza cyawe kigutera gukora icyaha, ugice, kuko ikiruta ari ukwinjirana akanimfu mu bugingo, 44aho kujyana ibiganza byawe byombi mu nyenga y’ihuriro utazima. 45Niba ikirenge cyawe kigutera gukora icyaha, ugice, kuko ikiruta ari ukwinjira mu bugingo ucumbagira, 46aho kurohwa mu nyenga ufite ibirenge byawe byombi. 47Niba ijisho ryawe rigutera gukora icyaha, rinoboremo; kuko ikiruta ari uko wakwinjirana rimwe mu Ngoma y’Imana, aho kwinjirana yombi mu nyenga, 48aho urunyo rudapfa, n’umuriro ntuzime. 49Ahubwo buri wese ajye asukurwa n’umunyu n’umuriro. 50Umunyu ufite akamaro; ariko iyo ukayutse, mwawusubiza mute uburyohe bwawo? Nimwigiremo umunyu kandi mubane mu mahoro.»


text:
Mfite imyaka 15 nabaswe no kwikinisha. niga mu mwaka wa mbere wa secondaire. Natangiye kwikinisha niga mu mwaka wa kane w’amashuri abanza.
Kuri ubu nsigaye nsohora nkasohora amasohoro ameze nk’amazi. Ubu se nzabyara cyangwa sinzabyara. Ubu narihebye sinzi niba nshobora kubona umuntu wamvura nkamera nk’abandi.
Nimungire inama ndebere icyo nakuramo
Ibitekerezo
uwiteka agutabare Kanda hano umusubize
Kwikinisha Biranze Bitubayeho Akarande Pe!Naho Woe Uvuga Kwisiramuza Ntamuntu Wapfa Gsanga Ubu Adasiramuye. Kanda hano umusubize
wagiye urongora ibituba wambwawe ntibyibunza Kanda hano umusubize
Mpamagara nkurangire umuti woroshye cyane watuma ubireka 0727112236 Kanda hano umusubize
Ubwo ufite ubwoba nuko wamenye amabi yawe.Bireke kandi usenge Imana ubudasiba uyibibwira izakurengera vuba amazi atararenga inkombe Kanda hano umusubize
Sanga Yesu Akuruhur'uwomutwaro Wikoreye.. Kanda hano umusubize
nukuri birababaje pe un enfant de 15ans???????gusa bicikeho kdi usenge Imana izakubabarira ntuzahure n'ingaruka Kanda hano umusubize
umva muvandi icyambere nukoumaze kumenyakaribibi byose nimumutwe iyoubitecyereje uyite ushaka ukunu ubyirenga ryize bikuvemo ubyibiryirwe nanjya nuwomuti nakoresheje ! Kanda hano umusubize
umva muvandi icyambere nukoumaze kumenyakaribibi byose nimumutwe iyoubitecyereje uyite ushaka ukunu ubyirenga ryize bikuvemo ubyibiryirwe nanjya nuwomuti nakoresheje ! Kanda hano umusubize
Senga bizakira Kanda hano umusubize
pole nukuri wiyangije ukirimuto bivemo wihuse kandi ujye wirinda kujya muri douche ngo ukorakore igitsina cyawe ikindi usenge cyane Kanda hano umusubize
kwikinisha bikomoka ku MBWA,nujya kubikora uje wibaza niba uri IMBWA niwumva uriyo ubikomeze,nubona utariyo ubireke ubiharire Imbwa . Kanda hano umusubize
kwikinisha bikomoka ku MBWA,nujya kubikora uje wibaza niba uri IMBWA niwumva uriyo ubikomeze,nubona utariyo ubireke ubiharire Imbwa Kanda hano umusubize
Ajya kubitangira c ninde yagishije inama? Ntakabone amaze gukora amahano ngo aze kudutesha umutwe. Erega arabivuga nta nisoni Kanda hano umusubize
kibwantuziko ujyagukira indwara ayirata ububaziki Kanda hano umusubize
Kibwa Uri Kibwa Doubre Aricyo Muganga Ntiyakavuye Umurwayi Nawe Yavuga Ngo Abarwayi Ntibamuteshe Umutwe Gusa Ntuzongere. Kanda hano umusubize
wihangane gusa ubicikeho Kanda hano umusubize
Ni bibi cyane kandui wabitangiye ukiri umwana bizakugiraho ingaruka mbi cyane. Ishakemo imbaraga, niba utakundaga gusenga Imana bitangire kandi usabire gukira iyo ndwara, nta kinanira Imana. Wikwiyangiriza ubuzima kibondo,amagara araseseka ntayorwa. Ikindi bavuga ko byangiza ubwonko, zibukira kandi urakoze kugisha inama. Kanda hano umusubize
Muvandi ntugire ubwoba abo mufatanyije ikibazo ni benshi pe shaka umuti uhe n abandi! Kanda hano umusubize
Umva umuti wambere unakomeye cyane"jya kwisiramuza urahita ubireka burundu,byakijije benshi cyane". Kanda hano umusubize
bireke rwose. sinon bizakugora. Kanda hano umusubize
Kwikinisha ni bibi cyane egera abaganga kdi usenge kko imana niyo I shobora byose Kanda hano umusubize
Ngo intebe yaki? ngo azajye kubwira padiri uramushutse cyane padiri we se ntakora nkibye? Rata umva inama isumba izindi: Ibyakozwe 4:12 "Kandi nta wundi agakiza kabonerwamo, kuko ari nta rindi zina munsi y'ijuru ryahawe abantu, dukwiriye gukirizwamo." iryo zina nirya Yesu!!! Kanda hano umusubize
Kwikinisha sibyiza ushoboye kubireka byaba byiza cyane , Ariko binakunaye ntangaruka bigira sur le plan biologique na sur le plan pyscologique. Ntibakubeshe ... ,Gusa aho kuja gushaka indaya zikananduza sida nakwikinisha Kanda hano umusubize
Ubitangira wagishije nde inama esubundi kurumwana washakaga gera kuki? egera abaganga ntakundi. Kanda hano umusubize
Ubitangira wagishije nde inama esubundi kurumwana washakaga gera kuki? egera abaganga ntakundi. Kanda hano umusubize
Muraho, kwikinisha bigira ingaruka mbi mu gihe waba utabicitseho hakiri kare, ibi bishobora kuzanakurikira n'umwana wawe. Gusa hari ibyo wakora kandi hari inama n'umuti wabona ugakira burundu. Hamagara 0788939828 Kanda hano umusubize
Senga Imana kdi wihane ujye mu ntebe ya penetensiya, ugishe inama padri inama azakugira nuyikurikiza uzakira. Kanda hano umusubize
Umva mwana kwikinisha ntaribi ntibazakubeshye ntangaruka mbi bigira nko gusambana Kanda hano umusubize
Wimushuka ngo akomeze yiyangirize kandi yaramaze kwangirika. Kanda hano umusubize
KWIKINISHA SI BYIZA BYIKUREMO KUKO UKO UTINDA UBIKORA BIRUSHAHO KUKONGERERA IMIHANGAYIKO Kanda hano umusubize
nugusenga byose tubishobozwa na yesu uduha imbaraga. Kanda hano umusubize


text:
Umusaza w’imyaka 77 wo mu mujyi wa Burnley mu gihugu cy’u Bwongereza, yashimangiye uburyo yoherejwe ku isi aturutse mu ijuru ndetse n’amazina ye ni Jesus Christ, uwo abafite ukwemera kwa gikiristu bazi nk’Umwana w’Imana. Avuga ko uretse ubu buzima abayeho ku isi, ari we Yesu wabaye mu Isi mu bundi buzima mu myaka 2000 ishize.
Ubusanzwe akivuka ababyeyi be bamwise John Edward Birtwhistle, ariko aza guhindura amazina yiyita Jesus Christ, nyuma yo kuvumbura ko yavukanye imbaraga zibasha gukiza, kandi ko yahoze ari umwana w’Imana mu gihe cyahise.
Ikinyamakuru Daily Mail kivuga ko Jesus Christ yatangiye guhamya ko yiyumva nk’uwavuye mu ijuru mu mwaka w’1986, ndetse n’abantu batangira kumwita Jesus (Yesu) mu gihe we yari akitwa John Edward Birtwhistle nk’amazina yahawe n’ababyeyi be.
Igihe ariko cyaje kugera afata icyemezo cyo guhindura amazina byemewe n’amategeko, nyuma yo kuvumbura ko yisanganye ubushobozi bwo gukiza abantu uburwayi. N’ubwo ubu yahawe ikiruhuko cy’izabukuru, yahoze ari umushoferi utwara abagenzi mu mujyi wa Burnley, muri aka kazi ngo akaba ari naho yatangiye kujya akiriza abantu.
Mu magambo ye ati: "Umunsi umwe umukiriya yaraje arampfukamira anyita Yesu. Byarongeye bimbaho muri icyo cyumweru, nabwo hari umugore wanyise Yesu ndamubwira ngo sindi we. Naribajije nti ibi birimo kumbaho ni ibiki? Sinashoboraga kubyumva. Kuva ubwo natangiye kujya nkiza abantu... Umunsi umwe, umwe mu bakiriya banjye yari arimo guturuka mu muturirwa hejuru aragwa, arakomereka cyane ku ijosi. Ubwo nasohotse mu modoka muramburiraho ibiganza, ndamubwira nti umeze neza, nizeye ko utakomeretse. Yari yakomeretse ariko ibikomere byahise bigenda. Ni uko ndibaza, nti barimo kunyita Yesu kandi uyu muntu yari yaguye arakomereka cyane, none uku gukira bibayeho ako kanya bitunguranye... Naratekereje nti hari ikintu gishobora kuba kiri muri ibi bintu."
Nyuma y’imyaka 10, mu mwaka w’1996, yaje gusanga ari ngombwa ko ahindura amazina mu buryo bwemewe n’amategeko, ibyo kwitwa John Edward Birtwhistle biba birangiriye aho, atangira kwitwa Jesus Christ.
Jesus Christ yaje kwimuka ajya i London ahantu ha wenyine, agamije kumva uko abantu babayeho mu buzima bubi baba bameze. Aha yanyuze muri byinshi, kugeza ubwo yavumvuraga ko bidasubirwaho ari we Yesu Kristu, Messiya wabayeho mu myaka irenga 2000 ishize. Ibi avuga ko yabyibutse neza mu nzozi yagize. Ubu n’iyo avuga, ashimangira ko bimwe buvugwa ko byakozwe na Yesu byose ari we wabikoraga.
Mu byangombwa bye byose, ubu amazina ye ni Jesus Christ
Yagize ati: "Ubwo nari ndi aha mu myaka 2000 ishize, nigishaga abantu uko babaho mu kwemera no mu mwuka wera... Abantu bavuga ko Yesu yahinduye amazi divayi. Ntabyo nakoze, ahubwo nahinduye divayi amazi. Ibisindisha si byiza kuri mwe."
Uyu Jesus Christ avuga ko ubwo yahinduraga amazina abantu bamuvuze byinshi bibi, bakamwanga bakanamutuka ariko we akaba nta kintu na kimwe yakora kinyuranyije n’umugambi w’Imana.
Uyu musaza kandi ateganya kuziyamamariza kuba umudepite mu Nteko Ishinga Amategeko y’u Bwongereza, kuko abona Politiki izambya ibintu, we akazahita abishyira mu murongo abantu bakabaho neza badahemukirwa n’abanyapolitiki.


text:
Rwanda | Ruhango: Abanyamadini baravuga ko gahunda “y’ijisho ry’umuturanyi†itanga icyizere cyo guhashya ibiyobyabwenge
Ijisho ry’umuturanyi rirakureba
Abanyamadini baravuga ko bashimishijwe cyane no kuba Leta yarashyizeho gahunda y’ijisho ry’umuturanyi, hagamijwe kurwanya ibiyobyabwenge.
Iyi gahunda imaze gutangizwa mu gihugu hose, yitezweho kurandura ibiyobyabwenge abaturage aribo babigizemo uruhare.
Ibiyobyabwenge ni ikibazo gihangayikishije inzego zitandukanye, kuko kimaze gufata intera cyane cyane mu rubyiruko.
Ariko abarezi n’abanyamadini bo ngo basanga iyi gahunda yamaze gushyirwaho y’ijisho ry’umuturanyi izafasha mu guhashya icyi kibazo.
Kaboyi Michel n’umuvugizi w’itorero rya Ebenezer mu Rwanda, avuga kuba haratekerejwe gahunda y’ijisho ry’umuturanyi, ari izindi mbaragazikomeye cyane mu guhanga n’ibiyobyabwenge.
Agira ati “yego twari dusanzwe dushishikariza abantu kuva mu bibi bakajya mu byiza, ariko kuba tugiye gufatanya n’izindi nzego, turabona ibiyobyabwenge bizarandurwa burunduâ€
Mugeni Jolie Germaine ashinzwe imibereho myiza y’abaturage mu karere ka Ruhango, avuga ko kuba umuturage ariwe uzagira uruhare mu kugaragaza abakoresha cyangwa abacuruza ibiyobyabwenge, bizatanga umusaruro ugaragara.
Gahunda y’ijisho ry’umuturanyi, mu kurwanya ibiyobyabwenge, izakorera mu nzego zitandukanye, guhera ku rwego rw’umudugudu kugera ku rwego rw’akarere, ikazamara igihe cy’amezi atandatu.
Â


text:
Rwanda | Nyamasheke: Urubyiruko rurasabwa kurwanya ibiyobyabwenge.
Nyuma y’umuganda wo gutangiza icyumweru cyo kwita ku bidukikije wabaye, abaturage bo mu murenge wa Karambi babagara ishyamba ryatewe ku bufatanye bw’abaturage na polisi y’igihugu, urubyiruko More...
Nyamasheke: Urubyiruko rurasabwa kurwanya ibiyobyabwenge.
Nyuma y’umuganda wo gutangiza icyumweru cyo kwita ku bidukikije wabaye, abaturage bo mu murenge wa Karambi babagara ishyamba ryatewe ku bufatanye bw’abaturage na polisi y’igihugu, urubyiruko More...


text:
Polisi yamutabaye abaturage bashaka kumutera amabuye bamwita umucuraguzi
Polisi y’igihugu ikorera muri Rubavu yatabaye umugore abaturage b’akagari ka Mbugangari bashaka gutera amabuye bamushinja kuba umucuraguzi.
Saa kumi n’ebyiri za mu gitondo tariki ya 04 Ukwakira 2016, abaturage babarirwa muri 300 babyukiye ku buyobozi bw’Akagari ka Mbugangari, umurenge wa Gisenyi, bashaka kureba uwo mugore w’imyaka 34 bashinja ubucuraguzi.
Abaturage bahagaze imbere y’ibiro by’ako kagari, barasakuza, bashaka kureba uwo mugore. Byagaragaraga ko barakaye kuburyo iyo baramuka babonye uwo mugore amaso ku maso bari kumugirira nabi.
Polisi ikorera mu Karere ka Rubavu yahise itabara, ibwira abaturage ko uwo bita umurozi ucuragura, arwaye mu mutwe.
Umuvugizi wa Polisi mu Ntara y’Iburengerazuba, IP Theobar Kanamugire yabwiye Kigali Today ko uwo mugore, abaturage bita umurozi bamujyanye kwa muganga kugira ngo bakurikirane ubuzima bwe.
Uwo mugore, abaturage bita umucuraguzi, yafashwe n’inzego z’umutekano mu masaha y’ijoro mu mudugudu wa Gasutamo, asimbuka ingo z’abaturage ari kumwe n’imbwa nyinshi zimoka.
Umuyobozi w’umudugudu wa Gasutamo, Rwagasore Faustin ahakana kuba uwo mugore yafatanywe ibice by’imibiri y’abantu nkuko abaturage babivugaga.
“Saa munani z’ijoro nibwo twahamagawe n’umuturage atubwira ko hari umuntu uri kubasimbukira ibipangu kandi ari kumwe n’imbwa zarimo zimoka. Abashinzwe umutekano bahise bahagera baramufata bamuzana ku kagari.”
Akomeza avuga ko bafata uwo mugore yababwiye ko avuye mu irimbi rya Karundo, avuye ikuzimu.
“Twamufashe avuga ko avuye mu irimbi rya Karundo. Kubera amagambo menshi twahisemo kumuzana ku kagari kugira ngo acungirwe umutekano kuko yikuragamo imyenda avuga ko Imana itwika aho afungiwe.”
Ibitekerezo ( 15 )
Uwomugore naramubonye ariko atarukakubi nabamufashe sinzi ukobabigenje
Uwogore.Nibamusengere,imyuka Imuriwo mibi Bayirukane Mwizinarya Yesu
yewe abantu nkabo barihose kwisi ahubwo ni ugusenga
AHAAAA,ISI YAMEZE AMENYO.MUSENGE KUKO IKIBAZO CYABAROZI KIRIHOSE.
Uwo mugore nuwo gusengerwa nahubundi ashobora kuba akorana nimyuka mibi yasatani.
Nuwo gusengerwa, ubundi akigishwa, indangagaciro zumunyarwanda, cyane igitsina gore, ninshingano zaburi wese, naho uwiha kwihanira, igitabo cyamategeko kiramutegereje, kimuryoze ibyo yakoze
musuzume neza umuzimu we utabakurikirana cg niba yarahawe Akazi mu irimbi! tubimenye nicyo ashinzwe babitubwire?
Ikibazo cyo aragifite, cyaba gishingiye ku myuka mibi cyangwa ikindi icyo ari cyo cyose.Kugitahura no kureba uko yafashwa ni byo bikenewe.
Kwihanira byo ntibyemewe mu Rwanda.
ntanduru ivugira ubusa .arasimbuka amazu imba zimoka .avuye mu irimbi ngo Imana Ieratwika aho afungiye .!!bamupime nibasanga ari muzima zgirwe inama zimwubaka kuko guhinduka birashoboka.
felicitation kuri police y,urwanda mugukiza uwo mudamu kuko abo baturage bashakaga kumutera amabuye ntanumwe ufite ubushobozi bwo kwihanira ,amategeko arahari kandi ikindi kerenzeho nuko yari imbere yubuyobozi .
Imana Irashoboyentanarimwe izihanganira "Umunyabwaha"
Mbega mbega abanyarwanda! Buriya ntibabona ko ari umurwayi wo mumutwe?!


text:
Burera: 92% by’abaturiye urugomero rwa Ntaruka baracyacana agatadowa
Akarere ka Burera, abaturage bafite ikibazo cyo kutagira amashanyarazi ahagije kandi baturiye urugomero rwa Ntaruka.
Umuyobozi w’Akarere ka Burera, Sembagare Samuel, mu kiganiro “Kubaza bitera kumenya” gica kuri radiyo na televiziyo by’igihugu, yavuze ko Akarere ayobora gafite ikibazo ko abaturage bagerwaho n’umuriro bari ku kigereranyo cya 7,9% mu mirenge 17 ikagize, nyamara Urugomero rwa Ntaruka rukaba rugabuburira abatuye kure yarwo kugera no mu Mujyi wa Kigali.
Umuyobozi wa EWSA ishami (...)
Akarere ka Burera, abaturage bafite ikibazo cyo kutagira amashanyarazi ahagije kandi baturiye urugomero rwa Ntaruka.
Umuyobozi w’Akarere ka Burera, Sembagare Samuel, mu kiganiro “Kubaza bitera kumenya” gica kuri radiyo na televiziyo by’igihugu, yavuze ko Akarere ayobora gafite ikibazo ko abaturage bagerwaho n’umuriro bari ku kigereranyo cya 7,9% mu mirenge 17 ikagize, nyamara Urugomero rwa Ntaruka rukaba rugabuburira abatuye kure yarwo kugera no mu Mujyi wa Kigali.
Umuyobozi wa EWSA ishami rya Musanze na Burera, Mukiza Anaclet, avuga ko iri janisha rya 7,9% ari irya buri rugo ku rundi rtunze amashanyarazi, ko amashanyarazi ahenze kugera kuri buri muturage, ati “Kugeza amashanyarazi ku muturage biracyari ibintu bisaba inzira ndende bitewe n’ubukene ku buryo buri muturage abasha kuyishyura.”
Avuga ko hari amafaranga umuturage abanza kwishyura kugira ngo ahabwe amashanyarazi, harimo ibihumbi 56 atanga kuri EWSA. Umuturage ariko ngo ashobora kuyatanga mu byiciro, agatanga ibihumbi 15, andi akagenda ayishyura buhoro buhoro.
Ariko abaturage bahamagaye kuri telefone bo mu murenge wa Rugengabare bo bavuga ko bakwa amafaranga ibihumbi 70 yo kwibumbira mu mashyirahamwe kugira ngo bahabwe amashanyarazi.
Abaturage bagaragaza kobababazwa no guturana n’urugomero rutanga maashanyarazi nyamara bakaba nta muriro bagira, ati “ Ko twiyubakira ibiro by’akagali tukabyuzuza habuze iki ngo duhabwe amashanyarazi, ko twakwishakamo ubushobozi, kuki amashanyarazi y’urugomero rwa Ntaruka aduca hejuru habuze iki kugira ngo tuyahabwe !”
Sembagare Samuel, avuga ko bafite gahunda yo kuva kuri 7, 9% bakagera kuri 12% mu mwaka utaha wa 2014.
Umuyobozi wa EWSA ishami rya Musanze na Burera, yavuze ko abantu bagendaga bishyira hamwe baca amafaranga abaturage kugira ngo babashe guhabwa amashanyarazi, cyakora ngo ibyo barabiciye kuko biteza ibibazo mu baturage.
Yagize ati “Hari ababikoramo ubucuruzi bakabaka amafaranga kandi ntabwo ari EWSA ishinzwe kuyakira.”
Sembagare Samuel, avuga ko bafite gahunda yo kuva kuri 7, 9% bakagera kuri 12% mu mwaka utaha wa 2014.
Akarere kavuga ko gafatanyije n’ikigo cya Leta gishinzwe ingufu isuku n’isukura (EWSA), ngo barateganya kugeza amashanyarazi ku baturage benshi mu mwaka utaha, bakazabigeraho biciye muri gahunda yo gutura mu midugudu.
Marketing
4546
Editor
078 827 26 21
Management
0788 74 29 08 / 0788 49 69 15
Emails: [email protected], [email protected]


text:
Mar 17, 2016 Bienvenu Ndacyayisenga Ubuhamya 0
Itorero Inkuru nziza ryateguye amasengesho adasazwe doreko azasonzwa n’igiterane kizitabirwa n’abakristo benshi batandukanye bo mu matorero atandukanye ya hano mu Rwanda, umwe mu mwihariko uzagaragara muri ayamasengesho harimo nko kwandika umuntu wese uzitabira ayamasengesho(waje) kuko bavuga ko azahabwa agakarita ka mwemerera kw’ injira. ibi ngo bakaza bikora mu rwego rwo kurinda umutekano wa buri muntu wese, hazakusanywa kandi n’ inkunga iza fashishwa ababaye kurusha abandi, doreko mu giterane giheruka kuba hatanzwe ibintu bifite agaciro ka miliyoni ebyiri z’amanyarwanda(2.000.000frw) mu nkambi ya Mahamba.
Bwana Singirankabo Boniface akaba ari umunjyanama mu by’ ivugabutumwa mu Itorero ry’ Inkuru nziza yatangaje ko iki giterane kigiye kuba kunshuro ya 6, kikaba gifite intego igira iti:”Kuyoboza Imana Inzira Itunganye” avuga kandi ko kizaba muburyo budasanzwe kuko kizabanzirinzwa n’amasengesho y’iminsi 3 abantu bazamara batarya bicaye kukarago basenga Imana.
Abazitabira ayamasengesho ngo kuri ubu abamaze kwiyandikisha bararenga 200 kandi ngo baracyakomeza kwakira n’abandi, bikaba biteganyijwe ko nyuma yaya masengesho aribwo hazabaho n’ igiterane cyo kuyasoza kizaba tariki ya 03 Mata 2016 i saa14h:00-18h00, kikazitabirwa na Korali Injili Bora “EPR Gikondo”, Uwiringiyimana Theo”Bosebabireba” hamwe n’umuhanzi Niyonsaba Albert, hakazaba hari n’amakorali yo muri iryo torero.
Kumurogo wa Telephone aganira n’umunyamakuru wa Isange.com yagize ati:”Iyo twakoze amasengesho nkaya y’ iminsi 3 hari ibyo kurya twigomwa muri iyo minsi, ibyo rero turabyegeranya tukabihereza abantu bafite ibibazo hamwe nabashonje, ubu twanabihaye inyito ivugango “Tubasetse” ubushize rero twatanze ibintu bifite agaciro ka miliyoni ebyiri(2.000.000frw) mu nkambi ya mahamba, tubiha impunzi zabarundi, uburero turi guteganya ko tuza reba abandi bantu bababaye kurusha abandi tukabiba fashisha doreko tugiye kwinjira no mugihe cy’icyunamo”
bumwe mubutumwa yatanze yagize ati:”Ndashishikariza abantu kunjya bitabira ibiterane ndetse n’amasengesho cyane cyane nkaha dukorera ku Nkuru nziza n’ahantu hagendeka kandi hatanagoye doreko n’amatagisi ahahagarara, urumva ko umuntu atahira igihe ashakiye cyose”.
Nd. Bienvenu/Isange.com/Tel:0785247778,0725040607.
happy wheels
Jan 22, 2017 0Share this on WhatsApp Mu Rwanda ubutiganyi si icyaha gihanirwa n’amategeko, gusa mu minsi ishize mu itangazamakuru no hirya no hino humvikanye inkuru y’ubuhamya bw’umukinnyi wa AS Kigali...
Jan 05, 2017 0
Dec 29, 2016 7
Jan 14, 2017 1Share this on WhatsApp Nyakubahwa mutahira w’Intore, mbanje kugusuhuza! Ubumwe, Amahoro n’ubworoherene ni biganze muri twe, Ingengabitekerezo ya Jenoside tuyirandurane n’imizi yayo yose,...
Jan 10, 2017 0
Jan 01, 2017 0


text:
Mu gihe ababyeyi usanga bibaza icyakorwa ngo umwana utsindwa isomo iri n’iri cyangwa utabyitayeho abashe gufashwa, IGIHE yagiranye ikiganiro na Dr Alphonse Sebaganwa, Umwarimu n’Umushakashatsi muri Kaminuza y’u Rwanda, Koleji y’Uburezi maze yerekana icyo umwarimu aba agomba gukora kugira ngo umwana ufite intege nke mu ishuri afashwe.
Dr Sebaganwa avuga ko kuba umuvuduko,ubushobozi n’umwete ku bana bitangana ari byo biba bikwiye gutuma umwarimu agerageza kwigisha akoresheje uburyo butandukanye, ibikoresho bifasha mu kumva isomo, gukoresha ibikikije ishuri mu masomo cyane y’ubumenyi n’ibindi, kugira ngo buri mwana agire uburyo bwe bwo kugira icyo akuramo kandi abigizemo uruhare.
Hari uburyo bugera kuri butatu umwarimu yakoresha kugira ngo afashe abana bafite intege nke mu isomo iri n’iri.
1. Gukoresha uburyo bunyuranye bwo kwigisha
Mwarimu ngo yagombye gukoresha uburyo butandukanye kugira ngo buri munyeshuri ndetse na babandi bitwa ko badakurikira neza bafashwe harimo gusobanura isomo ku buryo bw’amagambo,gushushanya,gukoresha abanyeshuri mu matsinda mato nyuma bakagira umwanya wo kuvuga neza ibyo bakoze.
Ubu buryo ngo butinyura umwana mu gutanga igitekerezo cye, kumva abandi, kwihanganira abandi, kuvuga mu ruhame mu gihe ari we watowe na bagenzi be kujya imbere kuvuga ibyo bagezeho n’ibindi.
Harimo kandi gukoresha buri munyeshuri ukwe no kureba inzira akoresha mu gukora ibyo yasabwe.
Ibi mwarimu ntiyashobora kubikora buri munsi kuri buri mwana ariko ashobora kubikora byibura rimwe mu cyumweru kuri buri mwana.
Ikindi kigarukwaho na Dr Sebaganwa ni ugusaba umunyeshuri ubyumva gusobanurira mugenzi we,gushaka umwanya wihariye wo gukorana n’umwana ufite imbogamizi zamaze kugaragara,guha umwanya urenze uw’abandi ba bana batihuta mu gufata notes, cyangwa kurangiza umukoro no gushyira ku ntebe z’imbere abana bagomba gufashwa by’umwihariko kugira ngo mwalimu abahozeho ijisho,abatinyure n’ibindi.
2. Kugerageza kumenya ibibazo byiharihe bidafitanye isano n’ishuri umwana yaba afite
Dr Sebaganwa avuga ko imiryango abana baturukamo ishobora rimwe na rimwe kugira ibibazo bigira ingaruka ku mitekerereze no ku myifatire y’umwana, bikanagira ingaruka zitari nziza mu myigire ye.
Ati “Byari bikwiye ko umwarimu agirana kenshi imishyikirano n’ababyeyi be bwite, umubyeyi urera umwana, kugira ngo yumve neza imvano y’imyifatire cyangwa imikorere idahwitse y’umwana mu ishuri.Hari impamvu nyinshi zishobora guturuka mu muryango zikagira ingaruka mu myigire y’umwana nk’amakimbirane mu muryango, kutitabwaho, guhozwa ku nkeke, gutukwa, gukubitwa n ibindi byinshi.”
3. Kumenya amakosa umwana akunze kugira mu mikoro
Dr Sebaganwa avuga ko“Ikosa si ikimenyetso cyerekana ko umwana adashoboye, ahubwo ni inzira yo guhamya ubushobozi bwe.Twari dukwiye guhindura ijambo “ikosa” tukaryita “imbogamizi”mu ishuri.”
Iyo Umwarimu atanze umukoro ukorerwa mu ishuri cyangwa mu rugo, aba agamije kureba urugero umwana yafatiyeho isomo n’ubushobozi bwo kuba yakoresha ubwo bumenyi mu buzima bwa buri munsi.
Umwarimu ngo yagombye guhera kuri ayo makosa agaragara mu mikoro kugira ngo ashake uburyo bwihariye (butari ubwa rusange) bwo gufasha umwana kumva neza ibyo yakosheje no kwikosora.
“Rimwe na rimwe iyo umwana atsinzwe mu ishuri, mwarimu ndetse n’ababyeyi bakunze kubyitirira umwana gusa. Ntabwo ari byo kuko na mwarimu aba abifitemo uruhare rutaziguye. Uruhare rw’umubyeyi narwo rushobora kubamo ku bijyanye n’uburyo amufasha mu rugo, cyangwa aganira na mwarimu ku buryo bwo kuzamura imikorere ye.
Ni ngombwa rero, mbere yo kunenga umwana utagize amanota meza mu ishuri, ko mwarimu yabanza akinenga, hanyuma n’umubyeyi akibaza icyo yafashije umwana cy’umwihariko.”
Dr Sebaganwa yagaragaje ko ababyeyi n’abarezi baba bagomba gutahiriza umugozi umwe kugira ngo umwa ufite intege nke mu myigire azamuke agendane n’abandi kandi bigakorwa batamuhutaje kuko bishobora kumwangisha ishuri burundu.


text:
Diva Taryn Terrell wahoze muri World Wrestling Entertainment, wanagiye yegukana ibihembo byinshi yaba mu kwerekana imideli no mu bijyanye na filimi, yakiriye agakiza mu bintu nawe avuga ko byamutunguye nyuma yo kwisanga amarira atemba mu maso he. Anavuga ko kandi Yesu Kristo ariwe wamutunguye ubwo yari atwaye imodoka arikumwe n’umukobwa we. ibyo byahise bimwereka ko igihe cyo gukizwa kuri we kigeze. Si byo gusa kandi byamutunguye kuko ubwo yageraga mu rusengero yasanze uwigishaga avuga ihuye neza n’ibyo Imana yari yamuganirije mu ijambo ryayo.
Terrell yashyize ahagaragara ubu buhamya bwo kwakira agakiza abinyujije mu butumwa bw’amashusho yacishije ku rubuga rwe rwa YouTube.
Amashusho Terrell yashyize ahagaragara, amwerekana yicaye mu rusengero afite inyota yo kurushaho gukomera mu gakiza aho yifuza ko yagera ku bandi bakristo bagitangira inzira y’agakiza. Diva Tary Terrell, wivugira ko ari Umwizera ukiri muto mu rugendo rw’agakiza, yavuze ko yizeye ko abazumva iyo nkuru bose bari bameze nkawe batajya mu rusengero bizabatinyura kujya mu rusengero kandi nabo bagatangira inzira yo gusenga. Yagize ati”bishobora kuzafasha abantu kumva bisanzuye kandi babohokeye kujya mu rusengero bagatangira kujya basenga”
Taryn Nicole Terrell, wavutse kuwa 28, Ukuboza 1985, akaba yari icyamamare mu mikino yo kurwana bakirana, imikino n’ubundi isa n’iteramakofe, yavuze ko yahoraga yumva yaba umukristo, ndetse yizera ko yari umukristo ariko icyari cyaramubereye ikibazo gikomeye, yibazaga aho yazahera yubaka ubusabane n’Imana mu gihe yabonaga n’ubundi nta cyakomeza ubwo busabane agendeye mu buzima yari yibereyemo.
Mu butumwa yashyize ahagaragara, Diva yavuze ko yisanze arimo kurira amarira atemba mu maso ubwo yari mu mujyi witwa Florida muri Leta Zunze Ubumwe z’Amerika. Ahita yerekeza mu iguriro ry’ibitabo ry’umukristo riri muri uwo mujyi. Uwakoraga muri ryo guriro ry’ibitabo yamubajije niba yarakiriye Umwami Yesu, maze amubwira ko yakijijwe rwose. Terrell yaramubwiye ati” ndakijijwe rwose, nizera Imana, nizera ko ijuru ririho, narabatijwe, mbese narakijijwe”
Avuga ko ubuzima bw’imyidagaduro, kwamamaza imideli n’ibindi yabagamo byose, nta kiza na kimwe cyari kibirimo uretse ibigeragezo gusa. Yakomeje atangaza ko yari afite isoni z’ibyemezo byinshi yagiye afata mu buzima bwe bwose yari amaze kubaho atarakira Kristo ari nabyo aheraho avuga ko yiberaga mu byaha gusa. Kuri we yatekerezaga ko Imana idashobora ku mubabarira ngo imwakire imuhe agakiza.
Nyuma yo kuba yaramaze kwakira agakiza asanga agomba gukomezwa n’ijambo ry’Imana ndetse no kubana n’abandi bizera bo mu rusengero. Ahamagarira abantu bose bakiri mu byaha ko bahindura inzira zabo bakemerera Yesu Kristo akagenga ubuzima bwabo.


text:
Hashize igihe gito zimwe muri za sosiyete zifite imodoka zitwara abagenzi mu mugi wa Kigali zishyizeho gahunda yo gutwara abantu hakoreshejwe amakarita. Ayo ma karita iyo witegereje, usanga afatiye runini abatuye umugi wa Kigali akamaro kuko bibafasha kuzigama amafaranga y’ingendo.
Ikindi zibafasha umutekano wo kugendana mu ntoki kuko babanza kuyabika kuri ayo makarita. Ikindi ni uburyo bwiza bw’ikoranabuhanga butuma ari umugenzi cyangwa utwara abagenzi aba afite umutuzo muri we kuko aba adakeka ko hari uwamwiba amafaranga.
Aya makarita rero yabashije gukemura ikibazo cy’abantu bamwe na bamwe cyane cyane abantu bakunda gutega imodoka buri munsi. Aha umuntu yavuga abantu bafite akazi gahoraho ka buri munsi , abakorera leta n’abikorera.
Aba usanga bashobora kubara amafaranga ashoboka bazakoresha mu ngendo bajya mu kazi bakayabika ku makarita yabo. Bityo ntabe agihangayikishijwe n’amatike. Akabasha kujya mukazi ke ntakibazo afite kandi akagakora neza.
Nyamara abantu batega rimwe na rimwe ntibigeze bishimira ubu buryo bwo gukoresha ayo makarita kuko bavugako ntangendo bagira za buri munsi. Abandi bantu babangamirwa n’ikoreshwa ry’aya makarita ni abantu baba baturutse mu ntara baje mu mujyi wa Kigali. Abo nabo usanga batabasha kugenda muri izo modoka kuberako udafite ukarita zitamutwara.
Ubwo nabo bagasabwa kugura iyo karita kugirango babashe kugira aho batembera mu mujyi wa Kigali. Mu byukuri rero aya makarita urebye arahendutse, kuko ikarita imwe igurwa amafaranga igihumbi (1000FRW) hanyuma ugasangaho amafaranga magana atanu (500FRW)y’urugendo. Iyo urebye usanga ahubwo igiciro cy’iyo karita ari amafaranga magana atanu kuko andi uyasubizwa.
Nkaba mbona ikoreshwa ry’aya makarita ari ryiza kandi rikwiye gushyigikirwa ariko hakabaho ivugrurwa mu mikoreshereze yazo. Impamvu bagomba kuvugurura ikoreshwa ry’amakarita ni uko akenshi izi karita zagize ikibazo cyo gutakaza amafaranga cyane cyane iyo uyikoresha yegereye imodoka ikorana nayo.
Ikindi abazikoresha bazinenga ni uko usanga uyifite adashobora kurihira undi.ugasanga umugabo ari kumwe n’umugore cyangwa umwana we ntabe yakwishyura amafaranga y’umuryangowe. Aha nkaba mbona hari imbogamizi, baramutse bakemuye iki kibazo abatuye umujyi wa Kigali baba bashyizwe igorora.
Kandi na wawundi utarabasha kugura iyo karita uyifite yamufasha bityo urugendo rwe akarukomeza mu mahoro. Bene ayo masosiyete rero nimugerageze mworohereze abagenda mu modoka zanyu, ibibazo bahura nabyo mubikemure mu maguru mashya.
Ikindi mukore ubukangurambaga musobanurire abaturage iby’ikoreshwa ry’ayo makarita, mubumvishe ibyiza byayo kandi munabashe kumva ibibazo bafite mubisubize. Ibi bishobora gukorwa kandi neza muri za gare aho abagenzi bategereje imodoka baba bari ndetse no kuri biro by’izo sosiyete.
Abaturage baramutse basobanukiwe ubu buryo bushya bwo gutwara abagenzi babyitabira kandi bakabyishimira. Ikindi n’izo sosiyete zakunguka kuko iyo urebye usanga imodoka zabo zisigaye zitwara abantu bake kuberako hajemo izo nzitizi.
Ugasanga nk’ imodoka yajyaga ihaguruka kanombe igana mu mujyi yuzuye isigaye igenda itwaye abantu batagera no muri kimwe cya kabiri cy’abo isanzwe itwara. Ariko iyo haza kubaho gusobanurira abaturage wenda byari kumvwa kurushaho. Abwirwa benshi akumvwa na beneyo kandi umurimo unoze ni isoko y’iterambere.
Hashize igihe gito zimwe muri za sosiyete zifite imodoka zitwara abagenzi mu Mujyi wa Kigali zishyizeho gahunda yo gutwara abantu hakoreshejwe amakarita. Ayo ma karita iyo witegereje, usanga (...)
Igihugu cya Gambia ntabwo gikunze kuvugwa cyane kubera ubukene bwacyo ariko cyaje kuvugwa mu mwaka ushize kubera indwara ya ebola yakijahaje n’udushya twa Perezida wacyo, Yahya Jammeh, turimo ko (...)
Uburyo Donald Trump, ubu watorewe kuyobora igihugu cy’igihangange cya Amerika, yiyamamaje narinzi ko adashaka kuzatorwa. Rimwe ati aha nzahubaka igikuta, ati nikundira Putin, nzirukana aba (...)
Hashize igihe gito zimwe muri za sosiyete zifite imodoka zitwara abagenzi mu mugi wa Kigali zishyizeho gahunda yo gutwara abantu hakoreshejwe amakarita. Ayo ma karita iyo witegereje, usanga (...)
Ikibazo cy’uburenganzira bwa muntu ntigikunze kuvugwaho rumwe usanga mu bihugu bimwe abaturage batazi neza uburenganzira bwabo kimwe n’uburenganzira bw’ibanze baba bakeneye, ibi bibatera kwihutira (...)
OPP. MAGERWA, EXPO GROUND, GIKONDO KIGALI, RWANDA PHONE NO : +250-784867952 / 53
© Copyright 2015: Imvaho Nshya. All rights reserved.
Powered by: RPPC.


text:
lun.
28
févr.
2011
ISOMO RYA MBERE
Mwene Siraki (Sir 51, 12-20)
Mana yanjye, 12ni yo mpamvu nzagushimira nkagusingiza, nkarata izina ry’Uhoraho! 13Nkiri muto mbere y’uko ngenda ibihugu, nashakishije ubuhanga mu isengesho ryanjye, 14mbusaba ndi imbere y’urusengero, kandi nzakomeza mbusabe igihe cyose nzaba nkiriho. 15Umutima wanjye wishimiye ururabo rwabwo, rumeze nk’iseri ry’imbuto z’umuzabibu; intambwe yanjye yanyuze inzira iboneye, kuva mu buto bwanjye narabukurikiye.16Nabaye ngitega amatwi mpita mbuhabwa, nuko mbiboneramo ubumenyi bwinshi.17Nungutse byinshi ari bwo mbikesha, Uwampaye ubuhanga, nanjye nzamuha ikuzo. 18None rero niyemeje kubukurikiza, naharaniye icyiza,bityo sinzakorwa n’ikimwaro.19Narwaniye gutunga ubuhanga, nakurikije amategeko ku buryo bunonosoye, nerekeje ibiganza byanjye ku ijuru, maze nicuza ibyo ntarabumenyaho. 20Nabwerekejeho umutima wanjye, maze kwisukura mbugeraho; kuva mu ntangiriro niyemeje kubukurikiza, ni yo mpamvu ntazatereranwa.
ZABURI (Zab 19 (18), 8, 9, 10, 11)
Inyik/Amateka y’Uhoraho anezereza umutima.
Itegeko ry’Uhoraho ni indakemwa,
Rikaramira umutima.
Amabwiriza y’Uhoraho ni amanyakuri,
Abacisha make akabungura ubwenge.
Amateka y’Uhoraho araboneye,
akanezereza umutima;
Amategeko y’Uhoraho ni uruhehemure,
Akamurikira umuntu.
igitinyiro cy’Uhoraho kiraboneye,
Kigahoraho iteka ryose.
Ibyo Uhoraho yemeje ni amanyakuri,
Byose biba bitunganye.
Bikwiriye kwifuzwa kurusha zahabu,
kurusha ikirundo cya zahabu iyunguruye;
biryohereye kurusha ubuki,
kurusha ubuki bw’umushongi bukiva mu binyagu!
IBANGONDIRIMBO RIBANZIRIZA IVANJILI (Heb 4, 12)
Alleluya Alleluya.
Ijambo ry’Imana ni irinyabuzima:
Riratyaye kurusha inkota, riracengera kugera mu mutima.
Alleluya.
IVANJILI
Mariko (Mk11,27-33)
Muri icyo gihe, 27Yezu n’abigishwa be bagaruka i Yeruzalemu. Ubwo Yezu yagendagendaga mu Ngoro y’Imana, abeherezabitambo bakuru, abigishamategeko n’abakuru b’imiryango baramwegera, 28baramubwira bati«Ibyo ubikoresha bubasha ki? Ni nde waguhaye ubwo bubasha?» 29Yezu arababwira ati«Reka nanjye ngire icyo mbabaza kandi munsubize, maze nanjye mbone kubabwira aho ububasha butuma nkora ibyo mubona bukomoka. 30Batisimu ya Yohani yaturutse mu ijuru cyangwa ku bantu? Nimunsubize!» 31Naho bo baribwira bati «Nituvuga ko yaturutse mu ijuru, aratubwira ati ‘Mwabujijwe n’iki kumwemera?’32Nituramuka tuvuze ko yaturutse ku bantu bizatugendekera bite?» Koko rero batinyaga rubanda, kuko bose bahamyaga ko Yohani ari umuhanuzi nyawe. 33Nuko basubiza Yezu bati «Ntitubizi,» Yezu na we arababwira ati «Nanjye rero simbabwiye aho nkura ububasha bwo gukora ibyo mubona.»


text:
Ngoma: Ibimina bivuguruye byatumye biteza imbere kuburyo bushimishije
Bamwe mu baturage batuye mu murenge wa Rukumbeli , mu karere ka Ngoma bavuga ko bamaze kwiteza imbere kuburyo butandukanye babikesha kuba baritabiriye gahunda y’ibibina bivuguruye bagejejweho na Cartas Diocese ya Kibungo kubufanye n’ umuryango witwa CRS (Catholic Relief Service). Ibibina bivuguruye ni uburyo abaturage bakoresha bakajya bahura rimwe mu cyumweru cyangwa mu kwezi bakizigamira... Read More
Ngoma: Abaturage barenga ibihumbi 17 bamaze kuva mu bukene kubera kwizigamira binyuze mu bimina
Abaturage bakorera mu bimina bivuguruye SILC (Saving and internal lending communities), bakorana n’umuryango CRS (catholic relief serves) mu kubaha amahugurwa bavuga ko bamaze kwikura mu bukene bitewe no kujya mu bimina. Ubuhamya bwatanzwe na bamwe mu bamaze kwiteza imbere bagaragaje ko ibimina byabafashije kwizigamira no kubona igishoro maze bikabateza imbere. Munyangiriki Albert umusore utarubaka, yatangaje ko yabaye impfubyi akiri muto bityo... Read More


text:
Ibivugwa muri iki gice ni ibyo kuza k'umugaragu ubabazwa w'Umwami, n'umurimo We uhagije wo ku musaraba aho yikoreye ibyaha byacu mu mubiri We, aho yakomerekejwe ku bwacu, utariwacumuye agapfa nk'inshungu y'abanyabyaha. Kubera ibyo Mesiya yakoze, impano yo muri iki gice ishobora gutangwa.
“Ye.” Ubu ni uburyo bwo kuduhamagarira gutega amatwi.
“Yemwe.” Uku ni uguhamagara rusange. Nta n'umwe usonewe; biri kuri bose. Biboneka kuri buri wese kandi bose baragukeneye.
“Abafite inyota.” Inyota yerekana ubushake bukomeye no gukena gukomeye. Biduhamagarira kubona ko ubugingo budashobora guhaza ibikenewe by'imbere mu muntu. Uku ni uguhamagarira abantu bumagajwe n'iyi si, bashaka ikindi kintu kirenzeho kandi bashaka agakiza k'Imana.
“Nimuze.” Inshuro eshatu iri jambo rikoreshwa mu kwerekana icyo Imana itanga n'ubugingo bushimisha kandi bufite umumaro. Imana iravuga iti “nimuze.” Iravuga iti, “Mfite ibyo mukeneye kandi nshaka ko mutunga.”
“Ku mazi.” Ibi bigaragaza imigisha myinshi n'iby'uko agakiza k'Imana nk'uko kahishuwe muri kristo no mu murimo We kandi Ijambo ry'Imana rishobora guhaza inyota n'ibyo umuntu akeneye.
“N'udafite ifeza na we naze; nimuze mugure murye; nimuze mugure vino n'amata, mudatanze ifeza cyangwa ibindi biguzi.” Ibi bivuga iki? Ni gute umuntu yashobora kugura adatanze ifeza?
Ibyo Imana itanga ni iby'ubuntu busa. Si ifeza, imbaraga, cyangwa icyubahiro, nta na kimwe cyagura ibyo Imana ishaka kuduha. Ni impano y'ubuntu bwayo kubw'impano y'Umwana wayo waguze ugucungurwa kw'umuntu (Ibyahishuwe 21:6; 22:17).
Ijambo “mugure” rikoreshwa mu buryo bwo kugira cyangwa kubona, ariko, nk'uko tubwirwa, dushobora kugura nta mafaranga. Ijambo “mugure” ni Igiheburayo, shabar. Ryavugaga “kumena” hanyuma, “kugura.” Ryakoreshwaga ku mpeke zimenwa n'urusyo, cyangwa ku biryo bimena inzara (gereranya ijambo ry'ibyo kurya bya mu gitondo bavuga ko ubirya aba “yica umwaku,” mu Cyongereza bavuga “kumena kwiyiriza” ). Bityo Imana iduhamagarira kutagura no gutunga gusa, ndetse no kurya. Igitekerezo hano ni ukubona umutsima no kurya.
Nk'uko imirongo ikurikiraho ibyerekana neza, Imana irahamagarira umuntu kuza, gutega amatwi no kurya ku Ijambo ry'ubugingo bizana kwizera (Abaroma 10:17). Petero, mwibuke, atubwira ko kwizera kurusha igiciro izahabu ishira (1 Petero 1:7). Kuki? Kubera ko kwizera ari umugende tuboneramo agakiza k'Imana n'imigisha myinshi (Abefeso 2:8, 9).
“Vino n'amata.” Agakiza k'Imana n'imigisha yako bigaragazwa n'ibi bimenyetso bibiri. Vino akenshi yakoreshwaga mu minsi mikuru yihariye kandi ikerekana ibyishimo n'umunezero bizanwa n'agakiza k'Imana. Amata yerekana kubeshaho, gutangwa n'igaburo nk'uko ibyo kurya bitanga ubuzima.
Mu buryo bw'ikibazo kandi binyuze ku muhanuzi, Umwami aduhamagarira kureba ko ubu bugingo nta mumaro kandi ko ibyo abantu bakora ngo babone umunezero cyangwa agakiza atari mpano y'ubuntu bwayo n'ubugingo bwo kubaho bwuzuye bwa Kristo kubw'Ijambo ry'Imana aho dushobora kwumva ijwi ry'Imana.
“Mutanga.” Iri jambo rivuga “gupima.” Ryari ryerekeye ku kubara no gupima ifeza cyangwa izahabu nk'igiciro kirihwa ku kintu.
“Ibitari ibyo kurya nyakuri.” Ni Igiheburayo kivuga, “kuki mutanga ifeza ku bitari umutsima.” Ibi birakomeye kandi birasekeje. Umutsima ni ugaragaza ibibeshaho ubugingo cyangwa igifasha umuntu, umunezero, no kumererwa neza. Ariko muri ibi, icyo umuntu abona si umutsima, ni imbura-mumaro. Intumwa Pawulo atuburira kwirinda imbura-mumaro nk'iyi mu gice cyerekana umumaro w'Ijambo ry'Imana (Abefeso 4:17).
Guhitamo kw'inshinga yo muri Yesaya 55:2a n'iri jambo rihakana, ibitari ibyo kurya, byerekana mu buryo busekeje ko bikomeye kandi ko nta mumaro ubushobozi bw'umuntu bugira cyangwa kubona icyahaza ibyo akeneye atari mu Mana n'umugambi wayo (reba Gutegeka 8:3).
“Mukorera ibidahaza.” “Gukora” aha bivuga, “uburetwa cyangwa agahato.” Ibihembo byacu bituruka ku murimo wacu cyangwa uburetwa.
Abantu bakunze gupima ibyo babonye kubw'umurimo bakorera ibidahaza. Umuntu rero, asigara agendera ku kigurudumu cy'ubukire mu gukurikirana ibintu - umwanya, imbaraga, ibinezeza, ibintu - ashakira umunezero aho utari no mu bintu bidashobora kuwutanga. Mbese umuntu yigera ashimishwa n'ibyo atunze? Amafaranga ahagije ni angahe? Menshi kurushaho! Umunezero ungana ute? Mwinshi kurushaho! Imbaraga zingana iki? Nyinshi kurushaho!
Gereranya iyi mirongo: Imigani 27:20; Umubwiriza 1:8; 4:8; 5:10. Mu muntu haba umwanya ushobora kwuzuzwa n'Imana yonyine; bityo ingingo ikurikiraho iri muri Yesaya 55.
Imirongo ya 2b na 3a iduhamagarira kugenzura Ijambo ry'Imana riruta cyane izahabu, ryerekana kandi rigatanga iby’agaciro nyakuri k'ubugingo.
“Mugire umwete wo kunyumvira, mubone kurya...” Ni hehe twumvira Imana? Ni mu Ijambo ryayo. Igitekerezo ni, ko kubwo gutegera amatwi Ijambo ry'Imana no gutungwa n'ukuri kwaryo, abantu, nta mafaranga cyangwa ibiguzi, bazabona icyo bashakaga ku giciro cyinshi, umurimo, n'umubabaro. Kubona no kugira ukuri kw'Imana bijyana ku kuruhukira no kwishimira imigisha y'Isezerano ry'Imana ritanga agakiza ku bantu bose n'ingaruka zako zose ku bugingo. Aha kandi honyine ni ho soko y'umutekano nyakuri, umunezero n'umumaro mu bugingo.